title: Käymälät Japanissa

text: Huonoille myyntiluvuille Japanin ulkopuolella on useita syitä. Eräs pääsyy on se, että tottuminen washletin ideaan vie aikaa. Myyntiluvut olivat alhaisia myös Japanissa, kun laite tuotiin markkinoille vuonna 1980, mutta muutaman vuoden jälkeen myynti alkoi kohentua huomattavasti vuodesta 1985 lähtien. Vuoden 1990 tienoilla kymmenessä prosentissa japanilaisista kodeista oli washlet, ja luku kasvoi huomattavasti yli 50 prosenttiin vuonna 2002. Toto odottaa samanlaista parannusta myynnissä ulkomailla seuraavien vuosien aikana. Toinen syy on sähköliitännän puute WC-istuimen lähellä. Lähes kaikissa japanilaisissa käymälöissä on pistorasia istuimen takana, toisin kuin monissa ulkomaisissa WC:issä. Australiassa, Uudessa-Seelannissa, Irlannissa, Yhdistyneessä kuningaskunnassa ja monissa muissa valtioissa veden tai paikkojen, joissa henkilö voi kastua, lähelle asennettavat pistorasiat on kielletty terveys- tai turvallisuussyistä. Lisäksi Euroopassa perinteinen länsimainen bidee toimii washletin kilpailijana, ja yhdysvaltalaiset eivät taas ole tottuneita minkäänlaiseen bideeseen.


title: Crawler-transporter

text: Crawler-transporter on suuri telaketjuajoneuvo, jota käytettiin Kennedyn avaruuskeskuksen laukaisukompleksissa 39 Saturn V- ja Saturn IB-kantorakettien kuljettamiseen Vehicle Assebly Building -kokoonpanohallista laukaisupaikoille Apollo-, Skylab- ja Apollo-Sojuz -ohjelmissa. Vuosina 1981-2011 sitä käytettiin avaruussukkuloiden siirtämiseen.


title: Crawler-transporter

text:
Avaruussukkulajärjestelmä koottiin Vehicle Assebly Buildingissä siirrettävän laukaisualustan Mobile Launcher Platformin päälle, joka sitten ajettiin Crawler-transporterilla laukaisuspaikalle ja laukaisun jälkeen takaisin. Tavallinen matka VAB:stä laukaisualustalle kestää noin viisi tuntia.
Crawler-transportereita rakennettiin kaksi ja kummatkin suunnitteli Bucyrus International ja rakensi Marion Power Shovel Co. Niiden valmistus maksoi 14 miljoonaa dollaria kappaleelta ja ne toimitettiin 1965. Valmistumisensa aikaan ne olivat maailman suurimmat rakennetut telaketjuajoneuvot.
Ajoneuvon massa on 2 700 tonnia ja siinä on kahdeksan telaa, kaksi kussakin kulmassa. Yksittäisessä telassa on 57 telakenkää, jotka painavat noin 900 kg kappale. Koneen kokonaismitat ovat 40 m kertaa 35 m. Kuljettimen tason korkeutta voidaan säätää välillä 6–8 m. Kuljettimen laserohjausjärjestelmä ja korkeuden säätö pitävät siirrettävän laukaisualustan MLP:n päällä olevan sukkulan ajoainetankkeineen pystyssä ± 10 kaariminuutin tarkkuudella. Laukaisupaikalle johtava tien nousu on enimmillään 5 astetta.


title: Crawler-transporter

text:
Erillinen laserohjausjärjestelmä huolehtii kuljettimen ja laukaisualustan asettamisesta tarkalleen kohdalleen kokoonpanohallissa ja laukaisupaikalla.
Kuljettimessa on kaksi 2 050 kW:n Alcon dieselmoottoria, jotka pyörittävät neljää 1 000 kilowatin generaattoria. Näillä pyöritetään kuljettimen 16 moottoria. Kaksi 794 kW:n moottoria pyörittävät kahta 750 kW:n generaattoria, joilla käytetään tunkkaus-, ohjaus-, valaisu- ja tuuletusjärjestelmiä. Lisäksi kuljettimessa on kaksi 150 kW:n generaattoria. Kuljettimen dieseltankkien tilavuus on 19 m³ ja sen kulutus 350 l/km.


title: Crawler-transporter

text: Kuljetinta ohjataan kahdesta ohjaamosta, jotka ovat sen etu- ja takapäässä. Kuljetin kulkee 5,6 km:n erityistä Crawlerwaytä kuorman kanssa maksimissaan 1,6 km/h ja ilman kuormaa 3 km/h.


title: Crawler-transporter

text: NASA aikoi jatkaa kuljettimien käyttöä myös sukkulan käytöstä poiston jälkeen sittemmin peruutetun Project Constellation -ohjelman rakettien laukaisuun.


title: Fabian Wilnis

text: Fabian Wilnis (s. 23. elokuuta 1970 Paramaribo, Suriname) on entinen alankomaalainen jalkapalloilija, pelipaikaltaan puolustaja.


title: Fabian Wilnis

text: Wilnis pelasi urallaan NAC Bredassa, De Graafschapissa, Ipswich Townissa ja Grays Athleticissa.


title: Woqooyi Galbeed

text: Alueen tärkeimmät kaupungit ovat:


title: Triopas (heliadi)

text: Triopas oli kreikkalaisessa mytologiassa yksi heliadeista, Helioksen ja Rhodoksen pojista, joka osallistui veljiensä Makarin, Aktiin ja Kandaloksen kanssa heidän viidennen veljeksensä Tenegeen murhaan heidän kadehdittuaan hänen taitojaan. Toisen version mukaan hän oli Poseidonin ja Kanaken poika.


title: Triopas (heliadi)

text: Triopaan lapsiksi mainitaan Ifimedeia, Erysikhthon ja Pelasgos.


title: Triopas (heliadi)

text: Triopas purjehti Thessaliaan, josta hän auttoi karkottamaan pelasgialaiset. Rakentaessaan tämän jälkeen itselleen palatsin, hän suututti paikalliset asukkaat kaatamalla Demeterille pyhitetyn lehdon rakennustarvikkeiksi. Nämä ajoivat hänet tämän vuoksi pakoon, ja hän asettui Kaariaan, jonne hän perusti Knidoksen kaupungin.


title: Triopas (heliadi)

text: Demeterin lehdon kaatamisen seurauksista on myös muunnelma, jossa Demeter rankaisi Triopasta nälällä, jota tämä ei saanut millään sammumaan. Yleisemmin tämä tarina liitetään kuitenkin hänen poikaansa Erysikhtoniin.


title: Saaxil

text: Saaxil on alue Somaliassa, jonka asemasta kiistellään. Alue sijaitsee Somalian luoteisosassa, Adenin lahden rannalla. Somalian hallinnossa se on perinteisesti osa Woqooyi Galbeedin "gobol"ia.


title: Saaxil

text: Vuonna 1991 perustettu Somalimaa sen sijaan muodosti Saaxilista erillisen hallintoalueen vuonna 1996. Ensimmäisissä parlamenttivaaleissa sille myönnettiin kymmenen kaikkiaan 82 edustajanpaikasta. Järjestetyissä kolmeissa vaaleissa Awdalin ja Saaxilin alueilla on annettu noin 60 prosenttia kaikista Somalimaassa annetuista äänistä, mikä kertoo väestön keskittymisestä näille alueille.


title: Here, There and Everywhere

text: Here, There and Everywhere on Paul McCartneyn The Beatlesille säveltämä kappale. Kappale julkaistiin ensi kerran yhtyeen vuoden 1966 albumilla "Revolver". McCartney on maininnut ”Here, There and Everywheren” innoittajaksi The Beach Boysin kappaleen ”God Only Knows”.


title: Triopas

text: Triopas () viittaa kreikkalaisessa mytologiassa kahteen eri mieshahmoon:


title: Yellow Submarine (kappale)

text: Yellow Submarine on The Beatles -yhtyeen esittämä kappale, joka on yhtyeen vuonna 1966 julkaistulla albumilla "Revolver". Kappale on pitkälti Paul McCartneyn kirjoittama. Se julkaistiin myös kahden A-puolen singlenä, jolla oli lisäksi toinen "Revolverin" kappale, ”Eleanor Rigby”. Se nousi Britanniassa listaykköseksi. Sen sijaan Yhdysvalloissa ”Yellow Submarine” oli selkeä A-puoli, ja kappale ylsi listan kakkoseksi.


title: Yellow Submarine (kappale)

text: Kappaleen laulaa rumpali Ringo Starr. Kertosäkeessä vierailevat muun muassa The Rolling Stones -yhtyeen Brian Jones, Marianne Faithfull sekä George Harrisonin vaimo Pattie. ”Yellow Submarine” oli samalla ensimmäinen Beatles-laulu, jonka epäiltiin viittaavan huumausaineisiin.


title: Yellow Submarine (kappale)

text: ”Yellow Submarine” on lähes kokonaan Paul McCartneyn aikaansaannos. Hän kirjoitti sen eräänä vuoden 1966 kesäiltana sängyssä maatessaan ja yrittäessään tehdä lastenlaulua. Lähes heti kappaleen valmistuttua päätettiin, että sen laulaisi rumpali Ringo Starr. McCartneyn mielestä lastenlaulu sopi hänen esitettäväkseen paremmin kuin jokin hyvin vakava kappale. Starr oli myös havaittu yhtyeen fanien keskuudessa sen rakastettavimmaksi jäseneksi, ja tätä tarkoitusta vasten McCartney säilytti sävelen ja sanoituksen yksinkertaisena. Kappale kertoo merimiehistä ja heidän elämästään keltaisessa sukellusveneessä.


title: Yellow Submarine (kappale)

text: Joidenkin tietojen mukaan kappaleeseen olisi antanut inspiraatiota Bob Dylanin kappale ”Rainy Day Women #12 & 35”, joka oli ollut hitti saman vuoden keväällä.


title: Yellow Submarine (kappale)

text: Folklaulaja Donovan, jonka kanssa McCartney oli juuri ystävystynyt, keksi kappaleeseen rivin "sky of blue and sea of green" (). Myös John Lennon kehitti lauluun joitain yksittäisiä sanoja. Ei ole kuitenkaan tiedossa, mitkä kohdat ovat kyseessä.


title: Yellow Submarine (kappale)

text: Kappale äänitettiin Lontoon Abbey Road Studiosissa kahdessa osassa: 26. toukokuuta 1966 studiossa 3 ja 1. kesäkuuta studiossa 2. Ensimmäisessä sessiossa Beatles käytti noin kolme tuntia kappaleen harjoittelemiseen ennen kuin äänitti neljä ottoa pohjaraidasta. Tämän jälkeen nauhoitettiin lauluosuudet.


title: Yellow Submarine (kappale)

text: Laulun ääniefektit nauhoitettiin jälkimmäisessä sessiossa. John Lennon muun muassa puhalsi pillillä kuplia vesiämpäriin, minkä lisäksi hän ja McCartney puhuivat tölkkeihin, jotta se kuulostaisi sukellusveneen miehistön keskustelulta. Aaltojen äänet loivat studiolla työskennelleet John Skinner ja Terry Condon kieputtamalla ketjuja kylpyammeessa. The Rolling Stones -kitaristi Brian Jones oli myös paikalla, ja hän helisytteli laseja.


title: Yellow Submarine (kappale)

text: Kertosäkeessä lauloivat Beatlesin jäsenten lisäksi muun muassa Brian Jones sekä Marianne Faithfull ja George Harrisonin vaimo Pattie Harrison. Kyseisellä kuorolla pyrittiin luomaan juhlatunnelmaa. Kuoroa johti yhtyeen lähipiiriin kuulunut Mal Evans, joka marssi studiossa bassorumpu rintaan kiinnitettynä. Lopuksi äänittäjä Geoff Emerick lisäsi toisen säkeistön loppuun puhaltimet EMIn kokoelmista. Se oli peräisin vanhalta savikiekolta, todennäköisesti Georges Krierin ja Charles Helmerin vuoden 1906 ”Le Rêve Passe” -nimisestä marssista.


title: Yellow Submarine (kappale)

text: Alun perin kappaleessa oli myös Ringo Starrin puhuma intro. Tästä luovuttiin lopulta toisessa äänityssessiossa, huolimatta siitä, että siihen oli nähty paljon vaivaa. Kyseinen versio julkaistiin kuitenkin vuonna 1996 sen sisältyessä ”Real Love” -singlelle.


title: Yellow Submarine (kappale)

text: Kappaleen sävellaji on G-duuri ja tahtilaji 4/4. Se etenee seuraavasti:Kappaletta on pidetty esimerkkinä siitä kuinka yhtye alkoi keskivaiheillaan kehittää musiikillista ilmaisuaan. Siinä on yhteensä vain viisi sointua. Kappaleessa yhdistyvät musiikillinen yksinkertaisuus ja ääniefektien luoma kokeellisuus.


title: Yellow Submarine (kappale)

text: ”Yellow Submarine” julkaistiin Britanniassa "Revolver"-albumilla 5. elokuuta 1966. Samana päivänä Parlophone julkaisi sen kahden A-puolen vinyylisinglenä yhdessä ”Eleanor Rigby” -kappaleen kanssa tunnuksella R 5493 ja monoäänenlaadulla. Vinyylisingle julkaistiin Britanniassa uudelleen vuosina 1976, 1982 sekä 1986, minkä lisäksi se ilmestyi CD-formaatissa vuosina 1989 ja 1992.


title: Yellow Submarine (kappale)

text: Yhdysvalloissa kappale ilmestyi albumin sikäläisen version tavoin elokuun kahdeksantena päivänä Capitol Recordsin julkaisemana tunnuksella 5715 ja monoäänenlaadulla. Toisin kuin Britanniassa, Yhdysvalloissa ”Yellow Submarine” oli singlen ensisijainen A-puoli ja ”Eleanor Rigby” tavanomainen B-puoli. Single julkaistiin Yhdysvalloissa uudelleen CD:nä vuosina 1989 ja 1992.


title: Yellow Submarine (kappale)

text: Toisin kuin kahden edellisen singlen kohdalla, ”Yellow Submarinesta” ei kuvattu videota. Niinpä tietyt tahot, mukaan lukien BBC:n "Top of the Pops", tekivät videon itse. Kyseinen, vanhasta kuvamateriaalista koostettu filmi, sisälsi videokuvaa muun muassa naisesta uimassa sekä papista kävelemässä hautausmaalla.


title: Yellow Submarine (kappale)

text: "Revolverin" lisäksi kappale on julkaistu albumeilla "A Collection of Beatles Oldies (But Goldies)" (1966), "Yellow Submarine" (1969), "The Beatles 1962–1966" (1973), "Reel Music" (1982), "Yellow Submarine Songtrack" (1999) ja "1" (2000). "Yellow Submarine Songtrackilla" julkaistussa versiossa on pieniä eroja John Lennonin taustalaulun osalta. "Yellow Submarine in Pepperland" on George Martinin sovittama instrumentaaliversio kappaleesta (julkaistu Yellow Submarine-albumilla).


title: Yellow Submarine (kappale)

text: Britanniassa single nousi ykköseksi niin Record Retailerin, Melody Makerin, New Musical Expressin, Disc Weeklyn kuin BBC:nkin listoilla. Record Retailerin listalle se nousi 13. elokuuta ja ykköseksi seuraavalla viikolla, 20. elokuuta pudottaen The Troggs -yhtyeen pois kärkipaikalta. Se oli kärjessä kaikkiaan neljä viikkoa pysyen listalla kolmetoista viikkoa. Vuonna 1986 singlen uudelleenjulkaisu nousi Record Retailerin sijalle 63.


title: Yellow Submarine (kappale)

text: Singlestä tuli listaykkönen myös Norjassa (7 viikkoa), Länsi-Saksassa (2 viikkoa), Irlannissa, Itävallassa, Ruotsissa, Alankomaissa, Australiassa, Uudessa-Seelannissa ja Kanadassa. Suomessa ”Yellow Submarine” oli korkeimmillaan sijalla viisi syyskuussa 1966.


title: Yellow Submarine (kappale)

text: Yhdysvalloissa ”Yellow Submarinen” sijoitus Billboard Hot 100 -listalla oli toinen, nousun ykköseksi esti The Supremesin suurin hitti ”You Can’t Hurry Love”. Kakkossijalle jäämisen syynä on pidetty yhtyettä ravistelleita kohuja, etenkin John Lennonin 31. heinäkuuta antamaa lausuntoa, jossa hän oli sanonut Beatlesin olevan suositumpi kuin Jeesus. Kuitenkin Cashboxin ja Record Worldin listoilla kappale nousi ykköseksi. Ensimmäisen kuukauden aikana ”Yellow Submarine” oli myynyt Yhdysvalloissa kultalevyyn oikeuttavan määrän, 1 200 000 kappaletta.


title: Yellow Submarine (kappale)

text: ”Yellow Submarine” ei herättänyt yksinomaan ihastusta. Kyynisimmät kuuntelijat ja musiikkikriitikot katsoivat kappaleen sanoja eri silmin ja olivat löytävinään näennäisen lapsellisuuden alla piilevää tietoisen mielen rajoituksia rikkovaa lyriikkaa, jonka alkuunpanevana voimana olivat olleet huumausaineet. ”Yellow Submarine” olikin Beatlesin ensimmäinen kappale, jonka epäiltiin liittyvän huumeisiin, mutta McCartney on kiistänyt yhteydet. Kappale yhdistettiin myöhemmin myös niin sanottuun ”Paul on kuollut” -kohuun; laulun keltaisen sukellusveneen väitettiin olevan todellisuudessa ruumisarkku.


title: Yellow Submarine (kappale)

text: Myös Beatlesin fanien keskuudessa kappale on herättänyt hyvin ristiriitaisia tunteita. Monen mielestä se on kaiken ikäisille sopiva viehättävä yhteislaulu, kun taas toiset pitävät sitä eräänä yhtyeen heikoimmista hetkistä sekä turhakkeena muuten korkeatasoisella "Revolver"-albumilla.Kappaleesta ovat tehneet coverin muun muassa Leningrad Cowboys, George Martin, Charles Wright and the Watts 103rd Street Rhythm Band ja The Charles River Valley Boys. Ringo Starr on esittänyt kappaletta soolourallaan, ja hänen tulkitsemat liveversiot on julkaistu tämän albumeilla "Live from Montreux from 1992" ja "All Starr Band Volume 1 Record from 1997".


title: Yellow Submarine (kappale)

text: Simo Salminen levytti kappaleesta suomenkielisen version nimellä ”Keltainen jäänsärkijä”. Mukana on myös Spede Pasanen, ja levyn esittäjiksi on merkitty "Simo ja Spede". Suomenkieliset sanat teki Juha Vainio. ”Keltainen jäänsärkijä” menestyi Suomessa paremmin kuin alkuperäisversio, sillä se oli sekä marraskuun että joulukuun 1966 listalla sijalla kolme.


title: Sammy Angott

text: Sammy Angott, syntyjään Samuel Engotti (17. tammikuuta 1915 Washington, Pennsylvania – 22. lokakuuta 1980) oli italialaisperäinen yhdysvaltalainen nyrkkeilijä ja kevyen sarjan maailmanmestari. Hän asusti Ohion suurimmassa kaupungissa Clevelandissa.


title: Sammy Angott

text: Angottia pidettiin älyllisenä nyrkkeilijänä, joka sitoi vastustajan antaakseen iskun. Tästä hänelle tuli lempinimi "The Clutch".


title: Sammy Angott

text: Angott tunnustettiin NBA:ssa kevyen sarjan maailmanmestariksi 3. toukokuuta 1940, jolloin hän kukisti pistein Davey Dayn 15-eräisessä ottelussa. Samana vuonna Angott otteli kaksi ei-titteliottelua tulevia maailmanmestareita vastaan: hän hävisi 10-eräisen kamppailun pisteillä Fritzie Zivicille, mutta voitti ottelun Bob Montgomerya vastaan. Toukokuussa 1941 hän voitti nouevan tähden Lenny Mancinin (Ray Mancinin isä), mutta kärsi heinäkuussa tappion nuorelle Sugar Ray Robinsonille.


title: Sammy Angott

text: Joulukuussa 1941 Angott otteli kiistattomana maailmanmestarina pidettyä Lew Jenkinsiä vastaan kevytsarjan maailmanmestaruudesta ja voitti täydet 15 erää kestäneen ottelun kaikin tuomariäänin. Hän puolusti mestaruuttaan vain kerran, toukokuussa 1941 Allie Stolzia vastaan tuomarien hajaäänipäätökseen hänen hyväkseen tuomitussa ottelussa. Samana vuonna hän kohtasi myös Montgomeryn, jonka voitti, sekä Robinsonin, jolle jälleen kerran kärsi tappion.


title: Sammy Angott

text: Angott oli marraskuussa ilmoittanut lopettavansa nyrkkeilyn, mutta palasi kehään vain neljä kuukautta myöhemmin ja voitti hallitsevan höyhensarjan maailmanmestarin Willie Pepin. Lokakuussa 1943 hän voitti jälleen NBA:n kevytsarjan maailmanmestaruustittelin ottelussa Slugger Whiteä vastaan. Hän kuitenkin menetti mestaruutensa heti ensimmäisessä puolustusottelussaan seuraavan vuoden maaliskuussa meksikolaiselle Juan Zuritalle.


title: Sammy Angott

text: Angott jatkoi uraansa pitkän aikaa välisarjalaisena ja pääsi maailman ranking-listoille kymmenen parhaan joukkoon, mutta ei enää päässyt iskemään maailmanmestaruustittelistä. Hän kuitenkin kävi kovatasoisia otteluita useita kevytsarjan nimiä vastaan vuosina 1944–1946, mutta kärsi lukuisia tappioita, muun muassa kahdesti Ike Williamsille, Robinsonille ja Beau Jackille, mikä oli hänen ainoa tyrmäystappoionsa. Williamsin hän sittemmin voitti kuudennen erän tyrmäyksellä syyskuussa 1945.


title: Sammy Angott

text: Angott jatkoi uraansa aina elokuuhun 1950 saakka kaukana maailman huipputasosta.


title: Got to Get You into My Life

text: Got to Get You into My Life on The Beatles -yhtyeen vuonna 1966 julkaistu kappale albumilta "Revolver". Tekijöiksi on merkitty John Lennon ja Paul McCartney, mutta se on todellisuudessa kokonaan McCartneyn, joka myös laulaa kappaleen. Lennon sanoi sen olevan hänen mielestään yksi McCartneyn parhaista lauluista.


title: Got to Get You into My Life

text: Laulu on Motown-vaikutteinen pop-kappale. Se vaikuttaa tavalliselta rakkauslaululta, mutta Paul McCartney on myöhemmin sanonut kappaleen kertovan hänen läheisestä suhteestaan marihuanaan.


title: Got to Get You into My Life

text: Kappale julkaistiin singlenä vasta vuonna 1976, Yhdysvalloissa. Se saavutti Billboard Hot 100 -listalla seitsemännen sijan ja myi yli miljoona kappaletta. Kaksi vuotta myöhemmin Earth, Wind & Fire -yhtye saavutti cover-versiollaan suuren hitin. Se nousi Yhdysvaltain R&B-listan ykköseksi ja Billboard-listalla sijalle yhdeksän.


title: Got to Get You into My Life

text: Vaikka The Beatlesin kappaleissa oli jo aiemmin ollut eräitä viittauksia huumausaineiden kunnoitusta kohtaan, ”Got to Get You into My Life” oli yhtyeen ensimmäinen – ja todennäköisesti ainoa laulu – jossa niistä kerrottiin avoimesti. Paul McCartney oli tutustunut marihuanaan vuonna 1964, kun Bob Dylan oli tarjonnut sitä hänelle, ja ajan myötä McCartneysta kehkeytyi sen kannattaja. Niinpä hän kirjoitti ”Got to Get You into My Lifen”, jossa hän kertoi huumeen hänen mieleensä ja tajuntaansa tekemistä vaikutuksista – naamioimalla sen tavalliseksi rakkauslauluksi.


title: Got to Get You into My Life

text: John Lennon väitti kappaleen – ja etenkin rivin "another kind of mind" () – viittaavan todellisuudessa LSD:hen, mutta McCartney on aina vakuuttanut kyseessä olevan marihuana. Tätä tukee myös se, ettei McCartney laulua kirjoittaessa ollut vielä kokeillut LSD:tä.


title: Got to Get You into My Life

text: ”Got to Get You into My Lifea” ryhdyttiin äänittämään "Revolver"-albumin kappaleista toisena heti ”Tomorrow Never Knowsin” jälkeen. 7. huhtikuuta 1966 nauhoitettiin versio, joka oli hieman erilainen kuin "Revolverille" päätynyt lopullinen versio. Yhtye oli lopputulokseen tyytymätön, eikä sitä työstetty pidemmälle. Tämä ensimmäinen versio sisälsi vaikutteita psykedeelisestä folkista, ja siinä toistettiin lausetta ”I need your love” ()


title: Got to Get You into My Life

text: Seuraavana päivänä, 8. huhtikuuta, suoritettiin sessio Abbey Road Studiosin kakkosstudiossa kello 14.30 ja 21 välisenä aikana. Kappale yritettiin tehdä erilaisella sovituksella, ja silloin äänitettiin otot 6–8, joista muodostettiin lopullisen version pohja. Kyseisessä sessiossa Paul McCartney soitti bassokitaraa, Ringo Starr rumpuja, John Lennon rytmikitaraa ja George Harrison tamburiinia, minkä lisäksi tuottaja George Martin lisäsi urkuosan koodaan. 11. huhtikuuta kello 14.30 alkaneessa sessiossa tehtiin kitaran päällekkäisäänitys, minkä jälkeen ryhdyttiin työstämään George Harrisonin intialaisvaikutteista kappaletta ”Love You To”.


title: Got to Get You into My Life

text: Kappale pysyi koskemattomana aina toukokuun 18. päivään asti, jolloin siihen lisättiin huomiota herättävät vaski- ja puupuhaltimet sekä päävokaalit, tamburiini ja urut. Kyseinen kaksitoistatuntinen sessio alkoi kakkosstudiossa kello 14.30. Beatles palkkasi kaksi henkilöä Georgie Fame and the Blue Flames -yhtyeestä; Eddie Thorntonin ja Peter Coen, jotka soittivat kappaleessa yhdessä freelancer-jazzmuusikoiden kanssa.


title: Got to Get You into My Life

text: Äänittäjä Geoff Emerick nauhoiti puhallinsoittimet epätavallisella tavalla, sillä mikrofonit olivat aivan niissä kiinni, kun normaalisti puhaltimiin pidettiin äänitystilanteissa reilu etäisyys. Emerickin tavalla ei oltu todennäköisesti koskaan aiemmin toimittu. Kun puhaltimien päällekkäisäänitykset oli saatu valmiiksi, tehtiin pelkistetty miksaus, jotta kaikille neljälle raidalle saataisiin lisää tilaa. Aiemmin nauhoitetut lauluosuudet jätettiin pois, jolloin jäljelle jäivät vain basso, rummut ja puhaltimet. McCartney äänitti siten uuden lauluraidan tamburiinin ja urkujen säestämänä. Neljännelle raidalle nauhoitettiin toinen lauluraita sekä sähkökitara. Session lopuksi tehtiin kappaleen ensimmäiset monomiksaukset.


title: Got to Get You into My Life

text: 17. kesäkuuta George Harrison soitti kitarasoolon ensimmäiselle lauluraidalle, jossa olivat myös urut ja tamburiini. Tämä edellytti tekemään uudet monomiksaukset, joita tehtiin session loppupuolella kaikkiaan viisi kappaletta. Niistä viimeiselle lisättiin 20. kesäkuuta vaihtoehtoiset puhallinotot. Kyseisenä päivänä tehtiin viimeinen miksaus. Sessio järjestettiin Abbey Road -studioiden tarkkaamossa kello 18–20.30. Ajateltiin, että kappaleeseen tarvitaan vaihtoehtoiset puhallinotot. Päivän aikana tehtiin kopiot seitsemästä monomiksauksesta, ja samanaikaisesti kopiot 18. toukokuun puhallinosuuksista. Soitto oli siinä tarkoituksella hieman epätahdissa, sillä se toi sessiomuusikoiden soittoon paksuutta. Tämä oli miksaus, joka päätyi "Revolver"-albumille. Vielä 22. kesäkuuta tehtiin kappaleen stereomiksaus.


title: Got to Get You into My Life

text: Kappaleen sävellaji on G-duuri, tahtilaji 4/4, ja se etenee seuraavasti:”Got to Get You into My Life” on Motown-vaikutteinen pop-kappale, jota on verrattu The Miracles -yhtyeen tuotantoon. Tenho Immonen puolestaan pitää sitä "The Beatles – Suuri historia" -kirjassaan ”eräänlaisena pastissina The Supremesin viimeaikaisista soul-kappaleista”. Se on samalla "Revolver"-albumin monimutkaisimpia lauluja. Kappaletta on myös pidetty erinomaisena esimerkkinä siitä, kuinka Paul McCartney siirtyi musiikillisesti pois siitä, mihin häneltä oltiin aiemmin totuttu. ”Got to Get You into My Lifen” rakennetta tutkinut Alan W. Pollack pitää kappaletta musiikillisena vastakohtana "Revolver"-albumin edellisraitaan, ”I Want to Tell Youun”, verrattuna.


title: Got to Get You into My Life

text: Kappaleen säkeistöjen sävel on piikikäs sisältäen hyppyjä laajalla asteikolla. Sen sijaan väliosan sävel on hyvin bluesmainen.


title: Got to Get You into My Life

text: ”Got to Get You into My Life” julkaistiin "Revolver"-albumilla, joka ilmestyi Britanniassa 5. elokuuta 1966, ja Yhdysvalloissa kolme päivää myöhemmin. Se oli levyn kolmastoista eli toiseksi viimeinen raita. Kappaleen monoversio erosi hieman stereoversiosta, siinä Paul McCartney improvisoi vokaaliosuuksissaan häivytyksen aikana eri lailla. Monoversiossa häivytys myös kestää pidempään kuin stereoversiossa, minkä lisäksi puhaltimet ovat siinä kovemmalla. Suurin osa kitaroista miksattiin pois lopullisesta miksauksesta, erityisesti stereoversiosta.


title: Got to Get You into My Life

text: Laulu on "Revolverin" lisäksi julkaistu kokoelma-albumilla "Rock 'n' Roll Music". Kappaleen alkuperäinen, 7. huhtikuuta 1966 äänitetty hylätty versio, julkaistiin vuonna 1996 albumilla "Anthology 2".


title: Got to Get You into My Life

text: Paul McCartney esitti kappaleen ensimmäisen kerran livenä soolourallaan vuoden 1979 "Concert for the People of Kampuchea" -konsertissa. Hän esitti sitä myös vuosien 1989 ja 2009 kiertueillaan.


title: Got to Get You into My Life

text: Capitol Records julkaisi kappaleen singlenä Yhdysvalloissa 31. toukokuuta 1976 B-puolenaan ”Helter Skelter”. Sen tarkoitus oli edistää uuden "Rock and Roll Music" -kokoelma-albumin myyntiä. Kappale nousi Billboard Hot 100 -listan sijalle seitsemän, ja pysyi listalla kaikkiaan kuusitoista viikkoa. Se oli kyseisellä listalla yhtyeen viimeinen top 10 -hitti ennen vuoden 1995 julkaisua ”Free as a Bird”. Vielä paremman sijoituksen laulu saavutti Cashboxin listalla, jolla se nousi kolmanneksi. Singleä myytiin kaikkiaan yli miljoona kappaletta.


title: Got to Get You into My Life

text: Single julkaistiin Yhdysvaltojen lisäksi myös ainakin Alankomaissa, Italiassa, Länsi-Saksassa ja Japanissa. Kahdessa ensimmäisessä julkaisija oli Capitolin sijaan Parlophone, ja kahdessa jälkimmäisessä Odeon Records. Britanniassa ”Got to Get You into My Lifea” ei ole julkaistu singlenä koskaan.


title: Got to Get You into My Life

text:
A-puoli
B-puoli


title: Got to Get You into My Life

text: Vuonna 1978 yhdysvaltalainen Earth, Wind & Fire -yhtye saavutti jazz-tyylisellä cover-versiollaan ”Got to Get You into My Lifesta” suuren hitin. Single julkaistiin 14. heinäkuuta, ja se nousi R&B-listan kärkeen sekä Billboard-listalla yhdeksänneksi. Lisäksi Britanniassa, Alankomaissa ja Uudessa-Seelannissa kappale muodostui pienemmäksi hitiksi. Singlen B-puolella oli Philip Baileyn, Steve Beckmeierin ja Al McKayn kirjoittama kappale ”I’ll Write a Song for You”.


title: Got to Get You into My Life

text: Kappale julkaistiin "Sgt. Pepper’s Lonely Hearts Club Band" -elokuvan yhteydessä, ja siinä Earth, Wind & Fire esittää laulun konsertissa. Kappale julkaistiin myös elokuvan soundtrackilla. Itse elokuvaa on pidetty floppina, mutta Earth, Wind & Firen versiota ”Got to Get You into My Lifesta” on kehuttu.


title: Got to Get You into My Life

text: Kappaleesta on tehty lukuisia cover-versioita. The Beatlesin ja Earth, Wind & Firen lisäksi sen ovat levyttäneet muun muassa Chicago, Blood, Sweat & Tears, The Supremes, The Four Tops, Sonny and Cher, Leslie Gore, Tom Jones, Lou Rawls, Carmen McRae, Ella Fitzgerald, Johnny Hallyday ja Joe Pesci.


title: With a Little Help from My Friends

text: With a Little Help from My Friends (1967) on The Beatlesin kappale yhtyeen albumilta "Sgt. Pepper's Lonely Hearts Club Band". Kappaleen on säveltänyt kaksikko Lennon/McCartney.


title: With a Little Help from My Friends

text: Kappale luotiin rumpali Ringo Starrin laulettavaksi, ja Lennon piilotti siihen useita sanaleikkejä, joita Starr ei kappaletta nauhoitettaessa tiennyt.


title: With a Little Help from My Friends

text: Joe Cocker levytti sävelmästä Beatles-versioon verrattuna hyvin erilaisen, 6/8-tahtilajissa kulkevan sovituksen, jonka hän esitti myös Woodstockin rockfestivaaleilla kesällä 1969. Myöhemmin Cockerin versio tuli tunnetuksi televisiosarjan "Kesä 68" (1988–1993) alkutunnusmusiikkina, ja sitä on monissa arvioissa pidetty yhtenä kaikkien aikojen parhaista cover-versioista.


title: Jazz Jackrabbit

text: Jazz Jackrabbit on Epic MegaGamesin kehittämä tasohyppelypeli, joka on julkaistu vuonna DOSille.


title: Jazz Jackrabbit

text: "Jazz Jackrabbitin" tekivät Cliff Bleszinski ja Arjan Brussee. Heidän inspiraation lähteinään oli klassiset konsolipelit kuten "Super Mario Bros.", "Mega Man" ja erityisesti nopeatahtinen "Sonic the Hedgehog". Näistä syistä pelin grafiikka ja ohjaus olivat videopelimäisiä, ja pelissä kehotettiinkiin pelaajaa hankkimaan pelaamista varten Super Nintendon peliohjainta muistuttava PC:n peliohjain. PC Format -lehti nimesi "Jazz Jackrabbitin" tittelillä "Arcade Game of the Year".


title: Jazz Jackrabbit

text: Kolmetuhatta vuotta Aisopoksen sadun "Kilpikonna ja jänis" tapahtumien jälkeen vihamielisyydet kilpikonnien ja jänisten välillä jatkuvat. Jazz Jackrabbit vierailee useilla eri planeetoilla pelastaakseen prinsessa Eva Earlongin ja jänisten kotiplaneetta Carrotuksen ilkeän Devan Shellin ja hänen Turtle Terrorists -järjestönsä hirmuvallalta.


title: Jazz Jackrabbit

text: "Jazz Jackrabbit" on peliohjaukseltaan samantyyppinen kuin "Sonic the Hedgehog" -pelit. Peli koostuu kuudesta episodista; jokainen episodi sisältää kolme planeettaa, joissa on kussakin kaksi kenttää, kolmiulotteinen bonuskenttä josta voi löytää piilotetun erikoisjalokiven, sekä loppupomon kenttä. Jazzilla on elinvoimamittari, jossa oleva elinvoima vähenee kun viholliset koskettavat häneen. Elinvoima lisääntyy kun Jazz kerää porkkanoita. Jos elinvoimamittari tyhjenee, Jazz menettää yhden lisäelämän ja aloittaa kentän joko alusta tai viimeisimmästä tallennuspisteestä. Jazz voi tappaa vihollisensa sinisellä pistoolillaan, johon hän voi kerätä erilaisia ammuksia joiden tuhovoima vaihtelee.


title: Jazz Jackrabbit

text: Alun perin peliä myytiin levykkeillä, joilla oli joko kolme ensimmäistä tai viimeistä episodia, tai sitten kaikki episodit. Myöhemmin julkaistiin CD-ROM-versio, jossa oli kaikki kuusi episodia, kolme uutta episodia ja jouluteemainen vuonna 1994 tehty "Holiday Hare" -lisäosa.


title: Jazz Jackrabbit

text: "Jazz Jackrabbitia" julkaistiin shareware-muodossa, joka sisälsi ensimmäisen episodin. Joulukuussa 1994 julkaistiin ilmaiseen levitykseen episodi "Holiday Hare". Vuonna 1995 julkaistiin toinen "Holiday Hare" uusilla kentillä. "Holiday Hare" -lisäosia pystyi pelaamaan vaikkei omistanutkaan muita osia "Jazz Jackrabbitista".


title: Las Anod

text: Las Anod (somaliksi Laascaanood) on kaupunki Somaliassa Kaupunki on Soolin alueen pääkaupunki.


title: Las Anod

text: Kaupungissa asuu tällä hetkellä 60 000 ihmistä. Las Anod on kasvanut huimasti 1990-luvun jälkeen, jolloin kaupungin väkiluku oli vain 20 000.


title: Las Anod

text: Lokakuussa


title: Ammunnan maailmanmestaruuskilpailut 1994

text: Kansainvälisen ampumaurheiluliiton (UIT) 46. maailmanmestaruuskilpailut järjestettiin 23.7–4.8.1994 Italian Milanossa, mutta 300 m lajit järjestettiin Tolmezzossa ja haulikkolajit Fagnanossa.


text:
Miesten 300 m kiväärilajit ammunttiin Tolmezzossa.
Tolmezzossa ratkaistiin miesten 300 m kivääreiden maailmanmestaruudet.
Fagnanossa ratkaistiin haulikkolajien maailmanmestaruudet.


title: Sprague Grayden

text: Sprague Grayden (s. 21. heinäkuuta 1980) on yhdysvaltalainen näyttelijä. Eräs huomattava rooli (Heather Lisinski) hänellä on ollut televisiosarjassa "Jericho" vuodesta 2006. Ennen "Jerichoa" hän oli esiintynyt muun muassa sarjassa "Mullan alla" vuosina 2000–2005.


title: Sprague Grayden

text: Grayden syntyi Massachusettsissa ja aloitti esiintymisen viisivuotiaana. Hänen harvinainen etunimensä on hänen äitinsä tyttönimi.


title: Sprague Grayden

text: Grayden ei ole rajoittanut esiintymisiään televisiosarjoihin, vaan on esiintynyt myös teatterissa ja elokuvissa.


title: Sprague Grayden

text: Grayden näytteli "24"-televisiosarjan 7. tuotantokaudella presidentin tytärtä, Olivia Tayloria.


title: Kim Mai Guest

text: Kim Mai Angela Guest (s. 5. elokuuta 1969 Los Angeles, Kalifornia) on yhdysvaltalainen ääninäyttelijä, joka on tehnyt useita rooleja videopeleihin, joista tunnetuin on Mei Ling Metal Gear Solidissa.


title: Kim Mai Guest

text: Kim Mai Guest syntyi Los Angelesissa, mutta vietti lapsuutensa Indianassa. Hän aloitteli uraansa vuonna 1997 ja sai ensimmäisen ääniroolinsa vuotta myöhemmin animesarjassa Battle Athletes, jossa hänen ääniroolinsa oli kuuluttaja. Samana vuonna Guest sai ehkä hieman yllättäen Mei Lingin roolin videopelissä Metal Gear Solid. Alun perin hahmon rooliin oli kaavailtu toista näyttelijää, mutta hänen viimeinen koe-esiintyminen meni pieleen, jonka myötä tuolloin vielä kokematon Guest sai kyseisen roolin. Tämän jälkeen hän on tehnyt useita rooleja videopelien parissa ja dubbauksia animesarjoihin. 2000-luvulla Guest on tehnyt myös alkuperäisiä äänirooleja muun muassa Ben 10, Avatar, ja Justice League animaatioihin.


title: Help! (kappale)

text: Help! on vuonna 1965 julkaistu The Beatlesin kappale yhtyeen albumilta "Help!". Se on pääosin John Lennonin sävellys, ja siitä tuli ”Yesterdayn” jälkeen albumin suosituin kappale. Paul McCartneyn mukaan ”Help!” on 70-prosenttisesti Lennonin ja 30-prosenttisesti McCartneyn sävellys, niin että McCartneyn keskeisin lisäys Lennonin tekemään runkoon on McCartneyn laulamat ”vastamelodiat”, jotka alkavat hieman ennen Lennonin laulamia säkeitä.


title: Help! (kappale)

text: ”Help!” tehtiin Paul McCartneyn kanssa Weybridgessä, Kenwoodissa huhtikuussa 1965. Sanat heijastelivat Lennonin tyytymättömyyttä itseensä. Hän söi ja joi liikaa, oli lihonut ja tietoisuus maailmanlaajuisesta tähteydestä oli musertaa hänet. Myöhemmin hän myönsi, että laulu oli todellinen avunhuuto, vaikka se olikin elokuvaa varten tehty tilaustyö. ”Help!” julkaistiin singlenä ja se nousi ykköseksi sekä Britanniassa että Yhdysvalloissa kesällä 1965.


title: Help! (kappale)

text: Suomeksi kappaleen on levyttänyt Arto Lönnfors & The Scaffolds nimellä ”Pois” vuonna 1965.


title: Gallon challenge

text: Gallon challenge tai milk challenge on yhdysvaltalainen kilpailu, jossa yritetään juoda amerikkalainen gallona (3,79 L) maitoa yhden tunnin aikana oksentamatta. Kilpailusta on monia eri variaatioita, joten virallisia sääntöjä ei ole laadittu. Useimmiten noudatetaan Gallon Challenge Foundationin sääntöjä, joihin kuuluvat seuraavat vaatimukset:


title: Gallon challenge

text: Gallon challengea on lähes mahdotonta voittaa. On kuitenkin raportoitu tapauksia, joissa joku on onnistunut voittamaan kilpailun. Esimerkiksi vuonna 2006 kuudennessa vuosittaisessa Gallon challengessa Joseph Ubriaco, Raymond Donnelly ja Joseph Herbert suorittivat haasteen neljänkymmenen ihmisen läsnä ollessa.


title: Gallon challenge

text: Ei ole täysin varmaa, missä gallon challenge keksittiin. Ainakin Oglethorpe Universityssä Atlantassa, gallon challengea on kilpailtu jo vuonna 1995.


title: The Ballad of John and Yoko

text: ”The Ballad of John and Yoko” on The Beatlesin kappale vuodelta 1969. Se äänitettiin "Abbey Road" -albumin sessioissa, mutta julkaistiin ainoastaan singlenä. Kappaleen on säveltänyt John Lennon, joka kertoo kappaleessa elämänsä uuden vaiheen alusta; Lennon päätyi vuonna 1968 yhteen taiteilija Yoko Onon kanssa. Kappale nousi Britanniassa yhtyeen viimeiseksi listaykköseksi ja Yhdysvalloissa sijalle kahdeksan.


title: The Ballad of John and Yoko

text: Kappaleessa soittavat ainoastaan Lennon ja Paul McCartney. George Harrison oli lomalla ja Ringo Starr "Hupsu, hupsumpi, hupsuin" -elokuvan kuvauksissa. Lennon lauloi kappaleen ja soitti kahta soolokitaraa, akustista kitaraa ja lyömäsoittimia. McCartney lauloi kappaleen taustat ja soitti bassoa, rumpuja, pianoa ja marakassia.


title: The Ballad of John and Yoko

text: Kappale joutui soittokieltoon useilla yhdysvaltalaisilla radioasemilla, koska siinä mainittiin Kristus ja ristiinnaulitseminen: ”Christ, you know it ain’t easy, you know how hard it can be; The way things are going – they’re gonna crucify me.”


title: The Ballad of John and Yoko

text: ”The Ballad of John and Yokon” B-puolena julkaistiin George Harrisonin sävellys ”Old Brown Shoe”.


title: Darren Randolph

text:
Darren Randolph (s. 12. toukokuuta 1987) on irlantilainen jalkapallomaalivahti. Hän syntyi Dublinissa ja on pelannut vuodesta 2015 West Ham Unitedissa.
Randolph pelasi ensimmäisen A-maajoukkueottelunsa Irlannin tasavallan jalkapallomaajoukkueessa 11. syyskuuta 2012. Sitä ennen hän oli kuulunut maan alle 21-vuotiaiden jalkapallomaajoukkueeseen.


title: I Am the Walrus

text: I Am the Walrus on The Beatlesin kappale vuodelta 1967. Se oli mukana albumilla "Magical Mystery Tour", ja julkaistiin singlen ”Hello, Goodbye” B-puolena. Kappaleen genre on psykedeelinen rock, mikä oli juuri tyypillistä The Beatlesille vuoden 1967 albumeilla "Sgt. Peppers Lonely Hearts Club Band" sekä "Magical Mystery Tour".


title: I Am the Walrus

text: Kappale on suurimmaksi osaksi John Lennonin sanoittamaa sanaleikkiä. Se on tunnelmaltaan vauhdikas, unenomainen ja surrealistinen. Laulu edustaa oman aikakautensa sovinnaisia rajoja rikkonutta lyriikkaa. BBC kielsi kappaleen soiton radiossa vuonna 1967, koska siinä esiintyvät ilmaisut ""pornographic priestess"" ja ""let your knickers down"" katsottiin pahennusta herättäviksi.


title: I Am the Walrus

text: "I Am the Walrus" koostuu kolmesta laulusta, jotka Lennon on kirjoittanut eri aikoina. Se oli eräs ensimmäisiä rock-kappaleita, jonka sovituksessa käytettiin orkesteria (viulu, sello, puhallinsoittimet). Säveltäjä itse on kertonut laulunsa perustuneen Lewis Carrollin runoon ""The Walrus and The Carpenter"", jonka sisällön hän oli ymmärtänyt väärin. Jos hän olisi käsittänyt lukemansa tekstin oikein, olisi kappaleen nimeksi tullut "I Am the Carpenter".


title: I Am the Walrus

text: Lennon on sanonut, että kun hän kuuli entisen opettajansa käyttävän Beatlesin kappaleita harjoitustehtävinä oppilailla, jotka joutuivat analysoimaan tekstejä, hän lisäsi tähän kappaleeseen käsittämättömiä sanayhdistelmiä kuten "elementary penguins" tai kummallisia sanoja kuten "crabalocker". Itse kappaleen nimi tarkoittaa "Minä olen se mursu". Myöhemmässä sävellyksessään "Glass Onion" Lennon mainitsi mursun olleen Paul McCartney, koska tunsi mielihyvää ihmisten yrittäessä tulkita hänen lyriikkaansa ja miettiä kuka mursu oli ollut. "I Am the Walrus" lisäsi ilmestyessään myös jo aiemmin liikkuneita huhuja McCartneyn kuolemasta. Varsinkin teoreetikot löysivät laulun sanoista selviä vihjeitä yhden yhtyeen jäsenen ennenaikaisesta poismenosta. Taustalta kuuluva "bury my body" (hautaa minut) ruokki näitä huhuja. Lennon käytti kappaleessa myös toistuvaa "goo goo g'joob"-ilmaisua, joka ei tarkoittanut mitään.


title: I Am the Walrus

text: The Animals-yhtyeen ex-laulusolisti Eric Burdon on elämäkerrassaan kertonut olevansa esikuva laulun sanoissa mainitulle "Eggmanille" (munamiehelle). Lennonin erikoista huumorintajua kuvastaa kappaleen viimeisessä säkeistössä mainittu Semolina Pilchard, joka todellisuudessa oli kersantti Norman Pilcher, Scotland Yardin huumejaoston päällikkö. Pilcher oli aiemmin pidättänyt Lennonin huumeiden hallussapidosta.


title: I Am the Walrus

text: 1970-luvulla kuuluisuuteen nousseen Electric Light Orchestran perustajajäsen Jeff Lynne on eräässä haastattelussaan todennut, että "I Am the Walrus" oli hänen yhtyeensä musiikillisen linjan suurin vaikuttaja.


title: Madjid Bougherra

text: Madjid Bougherra (; s. 7. lokakuuta 1982 Longvic, Ranska) on algerialainen jalkapalloilija. Puolustajana pelaava Bougherra edustaa Emiraattien pääsarjassa Fujairahia.


title: Madjid Bougherra

text: Ranskan Longvicissä syntynyt Bougherra aloitti ammattilaisuransa FC Gueugnonin joukkueessa vuonna 2002, jonne hän siirtyi AS Longvicin junioreista. Bougherra pelasi joukkueessa aina vuoteen 2006 asti. Hän kävi myös viimeisellä kaudellaan lainalla englantilaisessa Crewe Alexandrassa. Bougherran otteet olivat vakuuttavia puolen vuoden aikana, mutta joukkue ei siitä huolimatta kyennyt säilyttämään sarjapaikkaansa. Hän ei myöskään tehnyt joukkueensa kanssa jatkosopimusta.


title: Madjid Bougherra

text: Bougherra jatkoi uraansa Englannissa solmittuaan toukokuussa 2006 vuoden mittaisen sopimuksen Englannin mestaruussarjassa pelanneen Sheffield Wednesdayn kanssa. Hän kuitenkin siirtyi kesken kauden tammikuussa 2007 Charltoniin.


title: Madjid Bougherra

text: Heinäkuussa 2008 Bougherra allekirjoitti neljän vuoden sopimuksen skotlantilaisen Rangersin kanssa. Skotlannissa vietetyn uran aikana Bougherra valittiin vuoden algerialaiseksi jalkapalloilijaksi vuonna 2009 ja vuoden arabialaiseksi jalkapalloilijaksi vuonna 2010.


title: Madjid Bougherra

text: Elokuussa 2011 Bougherra siirtyi kolmen vuoden sopimuksella Qatariin Lekhwiyan joukkueeseen. Hän pelasi avausottelunsa Al-Wakrahia vastaan 16. syyskuuta 2011. Samassa ottelussa Bougherra teki myös avausmaalinsa Qatarin pääsarjassa. Se oli samalla ottelun voittomaali, kun Lekhwiya voitti ottelun 0–1. Bougherra juhli kauden päätteeksi Qatarin mestaruutta joukkueen varmistettua mestaruuden kaksi kierrosta ennen kauden päätöstä.


title: Madjid Bougherra

text: Bougherra pelasi ensimmäisen maaottelunsa Algerian joukkueessa 20. kesäkuuta 2004 MM-kisojen karsintaottelussa Zimbabwea vastaan.


title: Madjid Bougherra

text: Bougherra pelasi ensimmäiset arvokisansa vuoden 2010 Afrikan kisoissa, joissa hän onnistui kerran maalinteossa puolivälieräottelussa Norsunluurannikkoa vastaan. Se oli samalla Bougherran maajoukkueuran kolmas maali. Algeria sijoittui kisoissa lopulta neljänneksi hävittyään pronssiottelussa Nigerialle.


title: Madjid Bougherra

text: Bougherra pelasi Algerian kaikki kolme ottelua 2010 MM-kisoissa. Algerian kisat päättyivät alkulohkoon.


title: Madjid Bougherra

text:
Bougherra valittiin maansa kapteeniksi 2014 MM-kisoissa. Hän pelasi alkulohkossa kaksi ensimmäistä ottelua Belgiaa ja Etelä-Koreaa vastaan. Hän joutui jättämään viimeisen lohko-ottelun väliin Venäjää vastaan lihasvamman vuoksi. Hän aloitti vaihtopelaajan roolissa myös neljännesvälieräottelussa Saksaa vastaan, mutta tuli vaihdosta kentälle. Saksa voitti ottelun jatkoajalla 2–1.
Bougherra syntyi Longvicissä, mutta kasvoi Dijonissa, Ranskassa viisilapsiseen perheeseen. Hän on perheen toiseksi nuorin lapsi. Bougherran vanhemmat ovat kotoisin Algeriasta, äiti Hadjoutista ja isä Annabasta.


title: Madjid Bougherra

text: Bougherra nimettiin UNICEFin hyvän tahdon lähettilääksi 16. tammikuuta 2011.


title: Track Warrant Control

text: Track Warrant Control eli lyhyesti TWC on rautateillä käytettävä liikenteenohjausmenetelmä, joka on laajassa käytössä etenkin Yhdysvalloissa sekä Kanadassa, jossa sen nimi on Occupancy Control System eli lyhennettynä OCS.


title: Track Warrant Control

text: Menetelmä on tarkoitettu liikenteenohjausta varten sellaisilla rataosilla, joilla ei ole käytössä sähköistä liikenteenohjausjärjestelmää, kuten kauko-ohjausta. Rataosilla, joilla TWC:tä käytetään liikenteenohjausmenetelmänä, voi kuitenkin olla käytössä sähköinen opastinjärjestelmä, yleisimmin täysautomaattinen linjasuojastus, jonka avulla rataosan välityskykyä voidaan lisätä. Sähköisiä vaihteiden kääntölaitteita ei kuitenkaan pääsääntöisesti ole.


title: Track Warrant Control

text: Käytännössä menetelmän käyttö rautatieliikenteen hoidossa edellyttää liikenteenohjaajan lisäksi sitä, että junissa on vähintään kahden hengen junamiehistö, jotta vaihteiden kääntäminen ja junan siirtäminen määrättyyn paikkaan sujuu mahdollisimman pienellä viiveellä.


title: Track Warrant Control

text: Ennen laajamittaista radiopuhelinten käyttöönottoa liikennettä hoidettiin välittämällä fyysisesti asemilta junamiehistöille kirjoitettuja määräyksiä, joilla rajoitettiin tai kiirehdittiin junan liikkeitä ja siten helpotettiin muuta junaliikennettä. 1970- ja 1980-luvuilla vanhan järjestelmän rinnalle tuli laajaan käyttöön radiopuhelimia, jolloin liikenteenohjaaja saattoi antaa määräykset suoraan junamiehistölle eikä asemia tarvinnut miehittää määräysten välittämistä varten.


title: Track Warrant Control

text: "Track warrant" on kirjallinen lupa, joka oikeuttaa junamiehistön siirtämään junaa luvassa määriteltyjen kahden paikan välillä luvassa määrätyillä ehdoilla. Määriteltyinä paikkoina käytetään pääsääntöisesti liikennepaikkoja tai muita tunnistettavia, yksilöiviä kohteita, kuten etäisyysmerkkejä eli mailipylväitä. Lupa annetaan kahden paikan väliselle osuudelle rataa, ja siinä saattaa olla tarkentavia ehtoja junakohtauksien suhteen.


title: Track Warrant Control

text: Liikenteenohjaaja pitää kirjaa kaikista antamistaan luvista. Käytäntönä on myös, että yhdellä määrätyllä osuudella on voimassa vain yksi lupa kerrallaan. Joissakin harvoissa tapauksissa, esimerkiksi ratatyössä, sallitaan useammille ratatyöyksiköille kokonaan tai osittain päällekkäiset lupaosuudet. Tällöin päällekkäisillä lupaosuuksilla on liikuttava rajoitettua nopeutta ja yksikkö on kyettävä pysäyttämään näkyvissä olevan matkan puoleenväliin. Päällekkäisiä lupia voidaan antaa myös rataosuuksilla, joilla on käytössä automaattinen opastinjärjestelmä: tällöin junia kuljetetaan luvan rajoitusten lisäksi opastimien opasteiden mukaan.


title: Track Warrant Control

text: Junien ja muiden kiskoilla liikkuvien yksiköiden lisäksi lupa voidaan antaa ratatyömiehistölle, jolloin se toimii lupana aloittaa radan huolto- ja kunnossapitotyö.


title: Track Warrant Control

text: Lupa voi olla aikarajoitteinen, jolloin juna- tai ratatyömiehistön on pyrittävä siihen, että luvassa mainittu työ toteutetaan ennen määrättyä aikaa. Lupa ei kuitenkaan peruunnu, ennen kuin luvan saaja on erikseen ilmoittanut liikenteenohjaajalle, että lupa voidaan perua.


title: Track Warrant Control

text: Liikenteenohjaaja antaa luvan kirjoittamalla sen joko erilliselle lupalomakkeelle tai tietokoneavusteisissa järjestelmissä tietokonepäätteelle. Tämän jälkeen lupa toimitetaan junamiehistölle joko sähköisesti langattomien laitteiden avulla tai liikenteenohjaaja lukee luvan junamiehistölle radiolla. Junamiehistöön kuuluva konduktööri on velvollinen kopioimaan suullisesti annetun luvan ja toistamaan sen kokonaisuudessaan liikenteenohjaajalle, jotta luvan oikeellisuus voidaan tarkastaa ja virheet havaita. Vasta kun luvan sisältö on todettu oikeaksi, liikenteenohjaaja kuittaa luvan nimikirjaimillaan ja kellonajalla, jolloin lupa astuu voimaan ja luvassa mainittu liike tai työ saadaan aloittaa.


title: Track Warrant Control

text: Ennen kuin juna saapuu luvassa mainitulle lupaosuuden päätepaikalle, on sen saatava uusi lupa uutta lupaosuutta varten. Luvassa mainittua päätepaikkaa ei saa sivuuttaa ilman uutta lupaa.


title: Track Warrant Control

text: Kun juna on saapunut päätepaikalle ja kaikki luvassa erikseen määrätyt koko lupaosuutta koskevat ehdot on täytetty, konduktööri ilmoittaa liikenteenohjaajalle junan sijainnin sekä luvan numeron, ja että kaikki sen ehdot on täytetty. Tämän jälkeen lupa mitätöidään, ja sen tarkoittama osuus vapautuu muun liikenteen käyttöön.


title: Track Warrant Control

text: Koska lupien suullinen välittäminen liikenteenohjaajan ja junamiehistön välillä saattaa kestää useita minuutteja luvat saattavat sisältää ehdollisia liikkumislupia liikenteen nopeuttamiseksi. Tavallisimpiin ehdollisiin määräyksiin kuuluu junakohtauksia varten tarkoitettu ehdollistaminen, jonka mukaan lupa on voimassa vasta tietyn vastaantulevan junan saavuttua sille liikennepaikalle, jolla luvan saaja on.


title: Track Warrant Control

text: Koska ehdolliset liikkumisluvat saattavat aiheuttaa väärintulkittuna vaaratilanteita, ovat yhdysvaltalaiset rautatietyöntekijöiden liitot kannustaneet rautatieyhtiöitä luopumaan ehdollisista luvista.


title: Emil Kvick

text: Emil Kvick (käytti Saksassa nimeä Viik) 30. kesäkuuta 1898 Pielavesi – 16. marraskuuta 1972 oli suomalainen jääkärikorpraali, punaupseeri ja metsätyönjohtaja. Hänen äitinsä oli Anna Henriika Kvick. Hänet vihittiin avioliittoon vuonna 1927 Hilda Vappu Hujasen kanssa. He saivat ensimmäisen lapsensa vuonna 1930 ja viimeisen vuonna 1954, kaikkiaan lapsia siunaantui kymmenen kappaletta, josta kahdeksan poikaa.


title: Emil Kvick

text: Merimies Kvick liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 26. marraskuuta 1915, josta hänet siirrettiin pataljoonan haupitsipatteriin 20. toukokuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Ekkau-Kekkaussa sekä Aa-joella. Rintamakomennuksen jälkeen hänet siirrettiin pataljoonan 1. komppaniaan 12. maaliskuuta 1917 ja takaisin patteriin 1. huhtikuuta 1917. Pataljoonan 2. komppaniaan hän sai komennuksen 4. elokuuta 1917, josta edelleen siirto pataljoonan tydennysjoukkoon 2. marraskuuta 1917.


title: Emil Kvick

text: Suomeen hän palasi sisällissodan jälkeen ja astui armeijan palvelukseen 29. marraskuuta 1918 ja hänet sijoitettiin Pohjois-Savon rykmentin 2. konekiväärikomppaniaan Salmin Rajakonnussa hän toimi konekivääriryhmän johtajana 24. huhtikuuta 1919 alkaen. Heinäkuun alkupäivinä hän karkasi Venäjälle ja palveli siellä 6. suomalaisen punarykmentin pioneerikomennuskunnassa ja konekivääriosastossa. Hän haavoittui Muurmannin rintamalla joulukuussa 1919. Suoritti Pietarissa punaupseerikurssin sekä niiden jatkokurssin. Vienan-Karjalan sodassa hän toimi komppanianpäällikkönä vuosina 1921–1922. Sotatoimien jälkeen hän värväytyi Neuvostoliiton salaisen (valtiollinen) poliisin (GPU) palvelukseen ja suuntasi katseensa kotimaahan.


title: Emil Kvick

text: Hän loikkasi takaisin Suomeen 16. helmikuuta 1924, mutta tuli pidätetyksi Kuokkalassa. Hänet tuomittiin valtiopetoksen suunnittelusta. Tuomion kärsittyään toimi Pielavedellä mm. metsätöissä apulaistyönjohtajana. Talvisotaan hän osallistui taistelulähettinä JR 44:n 2. pataljoonassa, osallistuen taisteluihin Suomussalmessa, Raatteentiellä ja Kuhmossa. Välirauhan aikana hän toimi samoissa tehtävissä kuin talvisodassakin ja myöhemmin hän palasi metsätöihin apulaistyönjohtajaksi. Jatkosotaan hän osallistui niin ikään taistelulähettinä nyt JR 52:n 3. pataljoonassa. Sotien jälkeen hän sai töitä Valtion polttoainevarastolta (Vapo) metsätyönjohtajana, josta tehtävästä hän siirtyi Yhtyneiden paperitehtaiden palvelukseen toimien myöhemmin puutavaran hankkijana. Hänet oli valittu Pielavedellä useisiin kunnallisiin luottamustehtäviin eri lautakunnissa. Hänet on haudattu Pielavedelle. Ylennykset: korpraali 29. kesäkuuta 1919. Kunniamerkit Vapaudenmitali 2.lk.


title: Emil Kvick

text: Suomen sotasurmat 1914–1922 väittää yllä esitellyn henkilön kaatuneen Salmissa 7. heinäkuuta 1919. Lisätiedoissa on merkintä L eli elossa.


title: Iasos

text: Iasos oli kreikkalaisessa mytologiassa Argoksen kuningas ja Triopaan poika. Hänen veljensä Agenorin poika, Krotopas, peri valtaistuimen hänen jälkeensä..


title: The Continuing Story of Bungalow Bill

text: ”The Continuing Story of Bungalow Bill” on The Beatlesin kappale vuodelta 1968 albumilta "The Beatles". Yoko Ono oli läsnä studiossa albumia äänitettäessä ja tässä John Lennonin tekemässä kappaleessa hän laulaa sooloja yhden lauseen verran. Lisäksi hän laulaa taustoja, joissa on mukana myös rumpali Ringo Starrin vaimo Maureen Starkey. Kappale on eräs niistä harvoista, joilla kaikki yhtyeen jäsenet, mukaan lukien rumpali Ringo Starr, laulavat. Myös Lennonin vaimo Yoko Ono laulaa kappaleella.


title: The Continuing Story of Bungalow Bill

text: Laulusta on tehty suomenkielinen versio ”Viidakko Jim”. Sen esittää Eero Raittinen ja sanat on tehnyt Juha Vainio.


title: Clara Blandick

text: Clara Blandick (oik. Clara Dickey, 4. kesäkuuta 1876 – 15. huhtikuuta 1962) oli yhdysvaltalainen näyttelijä, joka muistetaan parhaiten roolistaan Em-tätinä elokuvassa "Ihmemaa Oz" (1939).


title: Clara Blandick

text: Blandick syntyi 1880 Hongkongissa "Willard Mudgett" -nimisellä laivalla. Hänen perheensä muutti Quincyyn, Massachusettsiin samana vuonna. Clara varttui Bostonissa, josta hän muutti New Yorkiin vuonna 1900. Hän alkoi tavoitella näyttelijänuraa ja hänen ensimmäinen ammattilaisesiintymisensä tuli vuonna 1901. Vuonna 1911 hän teki ensimmäisen elokuvaroolinsa mykkäelokuvassa "The Maid's Double." Blandick pääsi Broadwaylle 1912. Hän sai kuuluisuutta teatterilavoilla. Vuonna 1914 hän palasi valkokankaalle elokuvassa "Mrs. Black is Back".


title: Clara Blandick

text: Ensimmäisen maailmansodan aikaan Blandick esiintyi American Expeditionary Forcelle Ranskassa. Hän jatkoi teatterissa ja ajoittain elokuvissa.


title: Clara Blandick

text: Vuonna 1939 Blandick teki tunnetuimman sivuroolinsa Em-tätinä "Ihmemaa Ozissa". Vaikka rooli oli pieni, se oli tärkeä elokuvan juonen kannalta. Blandickin kaikki roolisuoritukset elokuvassa filmattiin vain yhdessä viikossa. Vaikka yleisö muisti Em-tädin hahmon, monikaan ei tuntenut itse näyttelijää. Blandickiä ei mainittu alkuteksteissä ja lopputeksteissäkin viimeisenä.


title: Clara Blandick

text: "Ihmemaa Ozin" jälkeen hän jatkoi sivurooleissa näyttelemistä. Hänen viimeiset roolinsa tulivat vuonna 1950. Hän jäi eläkkeelle näyttelemisestä 69-vuotiaana.


title: Clara Blandick

text: 1950-luvulla Blandickin terveys alkoi hitaasti heiketä. Hän alkoi sokeutua ja kärsi artriitista. Huhtikuussa 1962 hän palasi kotiin kirkosta. Hänen talonsa sijaitsi Los Angelesissa. Hän alkoi järjestellä huonetta uudestaan ja laittoi muistoesineensä näkyville paikoille. Lopulta kun hän oli laittanut puhtaat vaatteet ja muotoillut hiuksensa, hän otti yliannostuksen unilääkkeitä. Hän myös sitoi muovipussin päänsä ympärille. Hän jätti itsemurhaviestin: ""Olen tehnyt suuren seikkailun. En kestä enää tätä tuskallista kipua. Se on koko ruumiini. En voi kohdata uhkaavaa sokeutta. Rukoilen herraa sieluni toteuttaa. Aamen.""


title: Clara Blandick

text: Hänen vuokraemäntänsä löysi hänet seuraavana päivänä. Blandick oli hävittänyt kaikki lääkkeensä ennen kuolemaansa.


title: Jakokoski

text: Jakokoski on kylä Kontiolahdella. Matkaa Kontiolahden kirkonkylälle on noin 10 kilometriä, Joensuuhun noin 20 kilometriä. Kylän läpi kulkee Joensuusta Lieksaan kulkeva kantatie 73. Yhdystie 5100 eli Mönnin-Selkien maisemaite johtaa Heinävaaraan kantatie 74:lle.


title: Jakokoski

text: Jakokosken kylä ulottuu Pielisjokeen. Jakokosken museokanava on joen toisella puolella, ja sen katsotaan kuuluvan Mönniin.


title: Jakokoski

text: Jakokoski on valittu valtakunnalliseksi vuoden kyläksi 1998.


title: Jakokoski

text: Kylässä on alakoulu, tähtitorni, urheiluhalli (valmistui 2006), seurojentalo, majoitusliikkeitä Tulevaisuuden kylä -hankkeessa. Kalliovaarassa on Felix Riikosen 1960-luvun alussa perustama kahden hehtaarin suuruinen puulajipuisto eli arboretum. Jakokoskelle on rakennettu langattomaan tekniikkaan perustuva kylän tietoverkko.


title: Jakokoski

text: Jakokoski on Rospuutto-ryhmän järjestämän näyttelijä Taisto Reimaluodon nimeä kantavan teatterifestivaalin pitopaikka. Pienoisfestivaali pidetään Kontiovaaran vanhalla kyläkoululla. Vuonna 2008 esiintyjinä on Reimaluodon lisäksi muun muassa Kirsi-Kaisa Sinisalo, Minna Kivelä ja Niina Hosiasluoma.


title: Jakokoski

text: Jakokosken kyläsivut


title: The Sims: Livin’ It Up

text: The Sims: Livin’ It Up (Isoa-Britanniaa ja Suomea lukuun ottamatta nimellä Livin’ Large) on The Sims-pelisarjan ensimmäinen lisäosa, joka on suunniteltu täydentämään peruspeliä ja lisäämään siihen hieman yliluonnollisuutta.


title: Across the Universe

text: ”Across the Universe” on John Lennonin kirjoittama The Beatlesin kappale, joka julkaistiin yhtyeen viimeisellä studioalbumilla "Let It Be" (1970). Ensimmäinen versio kappaleesta nauhoitettiin jo helmikuussa 1968 ja julkaistiin joulukuussa 1969. "Let it Bellä" oleva versio nauhoitettiin myöhemmin. Vanha versio löytyy yhtyeen "Past Masters, Volume Two" -kokoelmalta.


title: Across the Universe

text: Vuonna 1975 brittiläinen laulaja David Bowie julkaisi kappaleesta cover-version albumillaan "Young Americans". John Lennon oli mukana soittaen kitaraa ja laulaen taustalaulua. Myös saksalainen hard rock-yhtye Scorpions on tehnyt kappaleesta cover-version, joka julkaistiin "Comeblack" albumilla vuonna 2011.


title: Across the Universe

text: Helmikuussa 2008 Nasa suuntasi digitaaliseen muotoon muutetun ”Across the Universe” -kappaleen 431 valovuotta kestävälle matkalle kohti Pohjantähteä. Kappale saavuttaa Pohjantähden vuonna 2439.


title: Norihiro Nishi

text: Norihiro Nishi (; s. 9. toukokuuta 1980) on japanilainen jalkapalloilija. Hänen seuransa on ollut vuodesta 1999 Júbilo Iwata.


title: Norihiro Nishi

text: Nishi on pelannut myös Japanin jalkapallomaajoukkueessa, jonka kanssa hän voitti vuoden 2004 Asian Cupin. Hän kilpaili alle 23-vuotiaiden ryhmässä myös vuoden 2000 kesäolympialaisissa Sydneyssä.


title: Lac (Tšad)

text: Lac on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisestä prefektuurista. Lacin pinta-ala on 22 320 neliökilometriä. Vuonna 2008 alueella arvioitiin olevan noin 362 000 asukasta.


title: Lac (Tšad)

text: Alue sijaitsee maan länsiosassa Nigerin Kamerunin ja Nigerian rajalla. Sen pääkaupunki on Bol. Ranskankielisen nimensä mukaisesti se sijaitsee Tšadjärven rannalla. Tärkeimmät etniset ryhmät ovat kanembut ja budumat.


title: TWC

text: TWC voi tarkoittaa seuraavia:


title: Scars & Wounds

text: Scars & Wounds on heavy metal -yhtye Machine Menin esikoisalbumi, joka julkaistiin Suomessa 13. lokakuuta 2003. Muualla Euroopassa 16. helmikuuta 2004 sekä Japanissa 24. maaliskuuta 2004.


title: Masashi Nakayama

text: Masashi Nakayama (; s. 23. syyskuuta 1967) on japanilainen jalkapalloilija. Hän syntyi Shizuokan prefektuurissa ja opiskeli Tsukuban yliopistossa.


title: Masashi Nakayama

text: Nakayama on luonut pitkän uran sekä J. Leaguen Júbilo Iwata -seurassa että Japanin jalkapallomaajoukkueessa. Hän on saanut kotimaassaan muiden kunnioiden ohella J. Leaguen vuoden pelaajan arvonimen 1998.


title: Masashi Nakayama

text: Nakayama on osallistunut mm. Asian Cupiin 1992, Confederations Cupiin 2001 sekä jalkapallon maailmanmestaruuskilpailuihin vuosina 1998 ja 2002.


title: Ryōichi Maeda

text: Ryōichi Maeda (; s. 9. lokakuuta 1981) on japanilainen jalkapalloilija. Hänet valittiin Aasian vuoden nuoreksi jalkapalloilijaksi 2000.


title: Ryōichi Maeda

text: Maeda on pelannut vuodesta 2000 ammattilaisena J. Leaguen Júbilo Iwata -seurassa. Hän aloitti vuonna 2007 myös kansainvälisen uran Japanin jalkapallomaajoukkueessa.


title: Suu-urut

text: Suu-urut (myös Seng, Sheng tai Shō) on kaikkien aikojen ensimmäinen vapaalehdykkäsoitin, joka on ollut käytössä erityisesti Kiinassa, Japanissa, Koreassa, Indokiinassa ja Indonesiassa.


title: Suu-urut

text: Suu-urut koostuvat 1-36:sta bambuputkesta, jotka voidaan sitoa nipuksi, kehäksi tai riveittäin. Putket on kiinnitetty puiseen tai kalebassista tehtyyn ilmakammioon.


title: Suu-urut

text: Putkissa on bambuinen tai metallinen vapaalehdykkäkieli, kiinnitettynä putken seinässä olevaan kehykseen putken ilmakammion sisällä. Putkissa on heti ilmakammion yläpuolella sormiaukko, jota soittaja käyttää säädelläkseen lehdykkäkielen ilmanpainetta. Soittaja puhaltaa suukappaleeseen, josta ilma johdetaan ilmakammioon. Soitin toimii sekä sisään- että uloshengityksellä, joka saa ne lehdykät värähtelemään, joiden sormiaukot ovat peitettynä. Kielten viritystä säädellään vahanpalasilla, joita kiinnitetään lehdykän vapaaseen päähän.


title: Suu-urut

text: Kiinalaiset legendat kertovat suu-urkujen eli "cheng"in syntyneen jo noin 3000 eaa., jolloin keisari Huang Tin kerrotaan lähettäneen korkeasti oppineen Ling Lunin läntisille vuorille, jotta hän kykenisi saamaan aikaan feeniks-linnun laulun. Ling palasi cheng-instrumentin kanssa, joka tunnetaan ensimmäisenä vapaalehdykkäsoittimena kautta aikojen.


title: Suu-urut

text: Historiallisesti soitin tunnetaan Kiinasta jo 1500-luvulta eaa.. Kiinasta se levisi Indokiinaan 400-luvulla eaa. ja Japaniin 700-luvulla. Venäjälle instrumentti levisi 900–1200-luvuilla tataarien keskuudessa, josta se löysi tiensä edelleen Eurooppaan. Euroopassa soittimesta löytyy ensimmäisiä kuvauksia 1600-luvulta. Soittimen kerrotaan olleen suosiossa 1700-luvun puolivälissä muun muassa Pietarissa, jossa Johann Wilde oli tehnyt sitä erityisesti tunnetuksi seurapiireissä.


title: Suu-urut

text: Suu-urut ovat antaneet sysäyksen sekä harmonikan että harmonin kehittämiseen.


title: Petankin Suomen-mestaruuskilpailut 2001

text: Petankin SM-kisat 2001 järjestettiin 3.- 8. heinäkuuta 2001 Lahdessa.


title: I Want You (She’s So Heavy)

text: ”I Want You (She’s So Heavy)” on The Beatlesin kappale vuodelta 1969. Se julkaistiin ensi kertaa yhtyeen albumilla "Abbey Road". Kappaleen on säveltänyt John Lennon, ja se on kirjoitettu hänen vaimolleen, Yoko Onolle. Kappale on yli seitsemän minuuttia pitkä, ja se on yksi The Beatlesin pisimmistä kappaleista. Uncut-musiikkilehden mukaan kappale on esimerkki siitä, millaista The Beatlesin musiikki olisi ollut, jos yhtye olisi selviytynyt 1970-luvulle. Tätä ei kuitenkaan tapahtunut, sillä The Beatles hajosi vuonna 1969 ja virallisesti 1970.


title: I Want You (She’s So Heavy)

text: Kappaleen kitarasooloa on käytetty George Martinin ja hänen poikansa miksaamalla "Love"-levyllä kappaleessa ”Being for the Benefit of Mr. Kite!/I Want You (She’s So Heavy)/Helter Skelter”.


title: Come Together

text: "Come Together" on The Beatlesin kappale vuodelta 1969. Se on albumin "Abbey Road" avausraita. Kappaleen on säveltänyt John Lennon. Kappaleen sanoitukset säkeissä ovat sanaleikilliset, mutta kertosäkeessä taas on sanomaa, jossa Lennon kehottaa ihmisiä "tulemaan yhteen".


title: Come Together

text: The Beatles haastettiin 1970-luvulla oikeuteen, sillä "Come Together" on samankaltainen kuin Chuck Berryn vuonna 1956 levyttämä kappale "You Can't Catch Me". Asia sovittiin siten, että Lennon levytti albumilleen "Rock 'n' Roll" kaksi Berryn laulua, joista saadut tekijänoikeuskorvaukset tuottivat Berrylle sen verran rahaa, että hän oli tyytyväinen.


title: Come Together

text: Vuonna 1970 kappaleen on levyttänyt Mary Wilsonin johtama The Supremes, ja se on mukana myös yhtyeen kokoelma-albumilla "Stoned Love".


title: Come Together

text: Kappaleesta on tehty useita cover-versioita, joista tunnetuimmat ovat tehneet Michael Jackson ja Aerosmith.


title: Because

text: ”Because” on The Beatlesin vuonna 1969 tekemä kappale, joka julkaistiin ensi kerran yhtyeen albumilla "Abbey Road". Kappaleen on säveltänyt John Lennon. Lennon sai inspiraation kappaleeseen, kun hänen vaimonsa soitti flyygelillä Beethovenin ”Kuutamosonaattia”.


title: Saint Deamon

text: Saint Deamon on ruotsalaisista ja norjalaisista jäsenistä koostuva power metal -yhtye. Sen perusti rumpali Ronny Milianowicz vuonna 2006 erottuaan Dionysus-yhtyeestä. Hänen mukanaan Dionysuksesta seurasi myös yhtyeen basisti Nobby Noberg. Kitaristiksi Saint Deamoniin tuli ruotsalainen Toya Johansson ja laulajaksi Milianowcz löysi norjalaisen Highland Gloryn laulajan, Jan Thore Grefstadin. Yhtye solmi levytyssopimuksen italialaisen Frontiers Recordsin kanssa ja debyyttialbumi "In Shadows Lost From the Brave" julkaistiin alkuvuodesta 2008.


title: Remington 1100

text: Remington 1100 on yhdysvaltalaisen Remington Arms -yhtiön vuodesta 1963 valmistama itselataava kaasumäntätoiminen haulikko.


title: Remington 1100

text:
Wayne Leekin suunnittelema Remington 1100 on Yhdysvaltojen eniten myyty haulikko. Sitä on valmistettu 12, 16, 20, 28 ja .410 kaliiperisina useilla piipun pituuksilla ja lukuisina eri malleina sekä metsästys- ja kilpa-ammunta-, että poliisikäyttöön. Ase on saavuttanut kaikkialla maailmassa laajaa suosiota. Suurimmat vientimaat ovat Japani, Suomi, Italia, Venäjä, Uusi-Seelanti, Australia.
Remington 1100 esiintyy esimerkiksi videopelissä Resident Evil 2.


title: NERVA

text: NERVA () oli Nasan ydinlämpörakettia kehittävä hanke. Moottoria kehitettiin Yhdysvaltain atomienergiakomission ja Nasan yhteistyönä, ja toimintaa hallinnoi Space Nuclear Propulsion Office (SNPO), kunnes projekti keskeytettiin 1972.


title: NERVA

text: NERVA -rakettimoottorin suunnittelu perustui aikaisempaan Kiwi-ydinreaktoriin (alkuperäinen ydinlämpöraketti nimettiin lentotaidottomien kiivien mukaan, sillä sitä ei koskaan käytetty lennossa).


title: NERVA

text: Alusta asti ohjelma oli hyvin ongelmallinen. Se oli äärimmäisen kallis, eikä sillä ollut juurikaan yleisön tukea, sillä 1970-luvulla Yhdysvalloissa virisi vastustus kaikelle ydinvoimalle. Ydinpolttoaineen käyttö herätti ympäristöllisiä huolia. Testimoottoreilla ei koskaan saavutettu 40 prosenttia enempää teoreettisesta työntövoimasta, mikä oli paljon vähemmän kuin sen ajan kemiallisilla raketeilla.


title: NERVA

text: 1960-luvun alussa Nasa suunnitteli NERVAn käyttämistä RIFTin (Reactor-In-Flight-Test) moottorina 1970-luvun alussa. Toteutuessaan NERVA olisi ollut Saturn V -raketin ylävaihe, joka olisi mahdollistanut Saturnilla tehtävät planeettojen väliset lennot. Nasan Marshall Space Flight Centerillä oli vastuu rakettivaiheen kehittämisestä.


title: NERVA

text: 1960-luvun alussa Eugene F. Lally Jet Propulsion Laboratorystä/Caltechistä ehdotti miehitettyjä lentoja Marsiin, joissa käytettäisiin NERVA-moottoria raketin ylävaiheena kustannusten vähentämiseksi ja hyötykuorman maksimoimiseksi. Eräässä suunnitelmassa avaruusalus jaettaisiin matkalla kahtia ja näitä osia pyöritettäisiin sitten kaapeleilla toisiinsa liitettyinä gravitaation simuloimiseksi. Näin voitaisiin suojella lentäjiä painottomuuden aiheuttamalta luukadolta. Pyörivän aluksen keskipisteessä olisi ohjaus -ja navigointijärjestelmät. Sen optinen järjestelmä oli ensimmäisiä, digitaalisen valokuvakameran konstruktioita. Siinä mosaiikkimainen ryhmä valoilmaisimia, tuottaisi digitaalisesti kuvia tähtitaustausta ja planeetoista ohjauksen ja navigoinnin helpottamiseksi.


title: NERVA

text: Myös Werner von Braun ehdotti NERVAa käyttävää miehitettyä lentoa Marsiin, mutta hänen ehdotuksessaan avaruusalus olisi pyörivän donitsin muotoinen.


title: M/S Seaterns

text: M/S Seaterns () oli vuonna 1972 rakennettu 137,52-metrinen rahtilaiva. Laivan rakensi Rauma-Repola Oy:n Rauman telakka. Alun perin alus oli nimeltään "Orion". Alus myytiin romutetettavaksi marraskuussa 2006 Chittagong Roadsiin, Bangladeshiin.


title: M/S Seaterns

text: Seaternsin sisaraluksia ovat M/S Sea Corona, M/S Finn, M/S Lipa ja M/S San Diego.


title: M/S Seaterns

text: 8. syyskuuta 1972 alus laskettiin vesille ja seuraavan vuoden tammikuussa se luovutettiin suomalaisen Finska Ångfartygsin omistukseen, joka rekisteröi aluksen Suomen lipun alle nimellä "Orion". Aluksen kotisatamaksi tuli Helsinki. Luovutuksen jälkeen alus aloitti liikennöinnin Suomen ja Euroopan välillä. Tammikuussa 1985 A/B Nordsjöfrakt osti aluksen ja rekisteröi sen Ruotsin lipun alle nimellä "Westön". Omistajanvaihdoksen jälkeen alus aloitti Finncarriersin liikenteessä. Helmikuussa 1995 Rijnhaven Shipping Ltd osti aluksen ja rekisteröi sen Maltan lipun alle nimellä "Rijnhaven". Elokuussa 1998 Seatern K/S osti aluksen ja rekisteröi sen Norjan lipun alle nimellä "Seatern". Edelleen tämän jälkeen alus jatkoi Finncarriersin liikenteessä. Helmikuussa 1999 alus kävi telakalla Saksan Bremerhavenissa, jonka jälkeen se jäi käyttämättömänä Tanskan Esbjergiin. Heinäkuussa 1999 Seatern aikarahdattiin DFDS Tor Linen liikenteeseen reitille Norja–Britannia–Rotterdam.


title: M/S Seaterns

text: Vuonna 2000 alus aikarahdattiin Estonian Shipping Co:n (ESCO) Tallinnan ja Rostockin väliseen liikenteeseen nimellä "Kunda". Samalla aluksen lippuvaltioksi tuli Viro. Tammikuussa 2002 aikarahtaus päättyi ja alus sai jälleen nimen "Seatern". 4. maaliskuuta 2002 alus aikarahdattiin Finnlines Cargo Servicen liikenteeseen reitille Kotka–Rostock–Lyypekki. 18. maaliskuuta 2003 rahtaus päättyi. Vuonna 2003 Norbulk Shipping U.K. Ltd. osti aluksen ja antoi sille nimen "Seaterns". Joulukuussa 2003 alus aikarahdattiin italialaisen Italtragin Trapaniin ja Livornon väliseen liikenteeseen. Marraskuussa 2006 alus myytiin Bangladeshiin romutettavaksi.


title: Islam Dugutšijev

text: Islam Dugutšijev (s. 15. huhtikuuta 1966) on azerbaidžanilainen entinen kreikkalais-roomalaisen tyylin painija, nelinkertainen maailmanmestari, kaksinkertainen Euroopan-mestari ja olympiamitalisti. Hän edusti uransa aikana kansainvälisellä tasolla neljää joukkuetta: Neuvostoliittoa, IVY:ä, Venäjää ja Azerbaidžania. Kansallisuudeltaan hän on tšetšeeni.


title: Islam Dugutšijev

text: Dugutšijev aloitti painiuransa vuonna 1978. Vuonna 1984 hän voitti 60-kiloisten sarjassa juniorien maailmanmestaruuden. Kaksi vuotta myöhemmin hän sijoittui ikäluokassaan 68-kiloisten sarjassa MM-hopealle. Vuonna 1989 hän voitti maailmancupissa 68-kiloisten sarjan.


title: Islam Dugutšijev

text: Ensimmäisissä aikuisten arvokilpailuissaan, Poznanin EM-kisoissa 1990, hän voitti heti kultamitalin kukistettuaan loppuottelussa Romanian Petrica Cararen. Hän voitti kultaa myös saman vuoden syksyllä Ostian MM-kisoissa. Tuolloin loppuottelussa kukistui Jannis Zamanduridis. Dugutšijev uusi maailmanmestaruutensa myös seuraavana vuonna Varnan MM-kisoissa voitettuaan loppuottelussa Marthin Kornbakkin. 1992 Barcelonan olympialaisissa IVY:n edustajana hän saavutti hopeaa kärsittyään loppuottelussa tappion Unkarin Attila Repkalle.


title: Islam Dugutšijev

text: Neuvostoliiton hajoamisen jälkeen Dugutšijev jatkoi kilpailemistaan Venäjän edustajana. Vuonna 1993 hän voitti kultaa sekä Istanbulin EM-kisoista että Tukholman MM-kisoista. Seuraavana vuonna hän jäi Ateenan EM-kisoissa pronssille, mutta voitti jälleen kultamitalin Tampereen MM-kisoista. 1995 Prahan MM-kisoissa hänen sijoituksensa oli kymmenes.


title: Islam Dugutšijev

text: Myöhemmässä vaiheessa uraansa Dugutšijev kärsi loukkaantumisista mikä esti osallistumisen kilpailuihin. Hän ei enää mahtunut Venäjän joukkueeseen Sydneyn olympialaisiin vuonna 2000, mutta pääsi kisoihin Azerbaidžanin edustajana ja sijoittui kuudenneksi. Kilpailut jäivät hänen viimeisiksi arvokilpailuikseen.


title: Islam Dugutšijev

text: Uransa jälkeen Dugutšijev on toiminut Venäjän nuorten maajoukkueen kakkosvalmentajana.


title: Wilhelm List

text: Siegmund Wilhelm List (14. toukokuuta 1880 – 17. elokuuta 1971) oli saksalainen toisessa maailmansodassa palvellut sotamarsalkka.


title: Wilhelm List

text: Listin isä oli lääkäri. Liityttyään Saksan armeijaan hän joutui ensimmäiseen maailmansotaan jonka jälkeen hän palveli saksalaisissa Freikorpseina tunnetuissa vapaajoukoissa. Myöhemmin List palveli Weimarin tasavallan Reichswehrissä kohoten korkeisiin virkoihin koulutustehtävissä, ja vuonna 1930 hän sai ylennyksen kenraalimajuriksi. Vuonna 1932 List sai jälleen ylennyksen, tällä kertaa kenraaliluutnantiksi. Adolf Hitlerin kohottua valtaan aiemmin kansallissosialistisen puolueen pidätyksiin osallistunut List varoi vaarantamasta sotilasuraansa eikä enää noussut kansallissosialisteja vastaan 1930-luvulla.


title: Wilhelm List

text: Saksan liitettyä Itävallan itseensä List komensi Itävallassa toiminnut armeijaryhmää. Myöhemmin hän osallistui myös Sudeettimaan ja Tšekkoslovakian miehittämiseen. Vuonna 1939 kenraalieverstiksi ylennyksen saanut List komensi 14. armeijaa Puolan offensiivissa. Listin esimiehenä toimi Gerd von Rundstedt.


title: Wilhelm List

text: Ranskan valtauksessa Listillä oli merkittävä rooli yhtenä tärkeimmistä jalkaväen komentajista. Hänen silloin komentamansa 12. armeija eteni jalkaväeksi erittäin nopeasti, ja sotaretken loppupuolen kenraali Heinz Guderian palveli hänen alaisuudessan. Kunnianosoituksena menestyksestä Hitler ylensi Listin sotamarsalkaksi 10. toukokuuta 1940. Seuraavana vuonna List palveli myös Balkanin sotaretkellä osallistuen Jugoslavian ja Kreikan valtaukseen. Lokakuussa 1941 hänet kuitenkin määrättiin Balkanilta muihin tehtäviin.


title: Wilhelm List

text: Heinäkuussa 1942 List kutsuttiin uudelleen palvelukseen, tällä kertaa Neuvostoliiton rintaman eteläosassa. Tavoitteenaan vallata Taka-Kaukasian öljykentät Listin joukot etenivät Kaukasian lävitse. Saksan joukot kuitenkin kohtasivat vuoden 1942 offensiivinsa loppuvaiheessa vakavia ongelmia ja hyökkäys tyrehtyi. Tyytymättömänä tuloksiin Adolf Hitler erotti Listin 9. syyskuuta. Lopun sotaa List vietti kotonaan.


title: Wilhelm List

text: Sodan jälkeen List tuomittiin sotarikoksista, muun muassa juutalaisten joukkomurhan edesauttamisesta elinkautiseen vankeusrangaistukseen. Huonon terveyden vuoksi hän kuitenkin sai armahduksen vuonna 1952. Vankilasta pääsyn jälkeen hänen terveytensä kohentui ja hän eli vielä 19 vuotta ennen kuolemaansa 1971.


title: Jim Beam

text: Jim Beam on bourbon-viskimerkki, jota valmistetaan Clermontissa, Kentuckyssa, Yhdysvalloissa. Jim Beam -merkki juontaa juurensa aina vuoteen 1795 ja suvun patriarkkaan Jacob Beamiin. Yrityksen omistaa nykyisin japanilainen Suntory. Viski on nimetty 1892–1944 perheen tislaamoa johtaneen James B. Beamin (1864–1947) mukaan.


title: Jim Beam

text: Beam-suku on tislannut viskiä seitsemän sukupolven ajan.


title: Jim Beam

text: Eläkkeelle jäänyt mestaritislaaja Jerry Dalton (virassa vuosina 1998–2007) oli ensimmäinen Beam-suvun ulkopuolelta tullut tislaaja. Hän sai suosituksensa Fred Noelta, Jim Beamin pojanpojanpojalta.


title: Jim Beam

text: Useita Jim Beam -laatuja, jotka tuttavallisemmin tunnetaan nimellä Beam, on saatavana:Jim Beam valmistaa lisäksi neljää pienempinä erinä valmistettavaa bourbonia: Knob Creek, Basil Hayden, Baker's ja Booker's (nimetty Booker Noen mukaan).


title: Jim Beam

text: 14. helmikuuta 2005 Jim Beam asetti 10. miljoonannen tynnyrinsä telineelle kypsymään.


title: In Shadows Lost from the Brave

text: In Shadows Lost from the Brave on ruotsalais-norjalaisen power metal -yhtye Saint Deamonin esikoisalbumi. Albumi julkaistiin helmikuussa 2008.


title: Thomas Grenville

text: Thomas Grenville (31. joulukuuta 1755 – 17. joulukuuta 1846) oli brittiläinen poliitikko. Hän istui parlamentin jäsenenä vuosina 1779–1784, 1790–1810 ja 1813–1818.


title: Thomas Grenville

text: Grenville toimi "meriministerinä" ("First Lord of the Admiralty") vuosina 1806–1807. Lisäksi hän ennätti uransa aikana toimia muun muassa maansa suurlähettiläänä Ranskaan vuonna 1782.


title: Thomas Grenville

text: Grenville oli pääministeri George Grenvillen poika ja toisen pääministerin, William Wyndham Grenvillen, veli. Hän opiskeli Eton Collegessa. Hän oli tunnettu bibliofiili, ja hänen huomattava kirjakokoelmansa päätyikin British Museumiin.


title: Thomas Grenville

text: Grenville eli 90 vuoden ikään.


title: George Nugent

text: Sir George Nugent, 1. baronetti (10. kesäkuuta 1757 – 11. maaliskuuta 1849) oli brittiläinen poliitikko. Hän loi pitkän sotilaallisen uran, taisteli Yhdysvaltain vapaussodassa ja eteni lopulta sotamarsalkaksi.


title: George Nugent

text: Nugent istui parlamentin jäsenenä vuosina 1790–1802, 1806–1812 ja 1818–1832. Hän toimi myös Jamaikan kuvernöörinä vuosina 1801–1805.


title: George Nugent

text: Kuten entinen parlamentaarikkotoverinsa Thomas Grenville (90), Nugent eli 91-vuotiaana aikakaudelle poikkeuksellisen korkeaan ikään.


title: William Wyndham Grenville

text: William Wyndham Grenville, 1. paroni Grenville PC (25. lokakuuta 1759 – 12. tammikuuta 1834) oli brittiläinen Whig-poliitikko. Hän istui parlamentin jäsenenä vuosina 1782–1790 ja maansa pääministerinä 1806–1807.


title: William Wyndham Grenville

text: Grenville oli George Grenvillen poika, Thomas Grenvillen veli ja William Pitt nuoremman serkku. Hän oli ulkoministerinä vuosina 1791–1801; tuolle ajalle osuivat Ranskan vallankumoussodat. Hänen hallituksensa merkittävin saavutus oli orjakaupan kieltäminen vuonna 1807.


title: William Wyndham Grenville

text: Grenville oli Oxfordin yliopiston rehtori, kunnes kuoli 74-vuotiaana tammikuussa 1834.


title: Sido

text: Paul Würdig eli Sido on saksalaissyntyinen rap-artisti (s. 30. marraskuuta 1980). Sido työskentelee Aggro Berlin -nimiselle levy-yhtiölle. Sido ilmaisee itseään käyttäen yllyttäviä ja aggressiivisia sanoituksia. Ensimmäisten menestyneiden albumiensa aikoihin Sido ei paljastanut lainkaan kasvojaan ja piilotti identiteettinsä käyttämällä hopeista pääkallomaskia. Nykyään hän esiintyy enimmäkseen ilman naamiotaan mutta käyttää sitä edelleen satunnaisesti.


title: Sido

text: Nimi "Sido" sanotaan olevan lyhenne saksankielisistä sanoista: "super-intelligentes Drogenopfer" (), mutta alun perin nimi tuli lyhenteestä: "Scheisse in Dein Ohr" ().


title: Sido

text: Vuonna 2004 Sidon debyyttialbumi, "Maske" (), myi yli 180 000 kopiota. Saman vuoden syyskuussa Sido voitti arvostetun saksalaisen Comet-musiikkipalkinnon Vuoden tulokkaana. Parhaiten tunnettu kappale albumilta on "Mein Block", joka kuvaa elämää Märkisches Viertelissä, Berliinin getossa, jossa köyhyys, huumeet ja alkoholismi rehottavat.


title: Sido

text:
Sido on ollut julkisuudessa paljon tuntemattomuutensa takia, esimerkiksi hänen oikeaa nimeänsä tai ikää ei ole vahvistettu Aggro Berlinin kautta.
12. tammikuuta 2007, kanavalla MTV Germany TRL, Sido kovakätisesti kritisoi muutamia yhtyeitä heidän musiikistaan. Kyseisiä yhtyeitä olivat muun muassa Linkin Park ja Fort Minor.


title: Verizon

text: Verizon voi viitata:


title: Jouko Grip

text: Jouko Grip (s. 10. tammikuuta 1949 Pälkäne) on suomalainen vammaisurheilija, joka valittiin "Paralympic Hall of Fameen" Torinossa 2006. Edellisenä vuonna hän oli saanut opetusministeriön myöntämän Pro Urheilu -palkinnon. Gripille myönnettiin kesäkuussa 2016 valtion urheilijaeläke.


title: Jouko Grip

text: Grip on vammaluokitukseltaan LW 6/8, hänen vasen kätensä on halvaantunut polion seurauksena.


title: Reino Paukkonen

text: Reino Ensio Paukkonen (s. 20. syyskuuta 1945 Heinävesi) on suomalainen kestävyysjuoksija. Hänen päämatkansa oli maraton.


title: Reino Paukkonen

text: Paukkonen sijoittui Münchenin 1972 olympialaisten maratonjuoksussa 19:nneksi ja päätyi samalle sijalle Rooman EM-kisoissa 1974. Pohjoismaiden mestaruuden hän voitti vuonna 1975.


title: Reino Paukkonen

text: Seuratasolla Paukkonen edusti Ruokolahden Rajua, Jyväskylän Kenttäurheilijoita, Heinäveden Hyrskettä, ja Lappeenrannan Urheilu-Miehiä. Maratonin Suomen mestaruuden hän voitti vuosina 1972 ja 1973. Vuonna 1974 hän sai maratonilla SM-hopeaa. Maastojuoksussa hän voitti joukkuekilpailun Suomen mestaruuden vuonna 1973 ja henkilökohtaisen kilpailun SM-pronssia vuonna 1974.


title: Reino Paukkonen

text: Reino Paukkosen valmentajana toimi Mauri Jormakka. Hänen vaimonsa Irja Paukkonen (o.s. Pettinen) voitti useita Suomen mestaruuksia kestävyysjuoksuissa.


title: Ara Abrahamian

text: Ara Abrahamian (s. 27. heinäkuuta 1975 Leninakan, Armenian SNT, Neuvostoliitto) on armenialaissyntyinen ruotsalainen kreikkalais-roomalaisen tyylin painija ja kaksinkertainen maailmanmestari.


title: Ara Abrahamian

text: Abrahamian aloitti painiuransa vuonna 1985. Ensimmäisissä aikuisten arvokisoissaan 1996 Budapestin EM-kisoissa hänen sijoituksensa oli 12:s. Ensimmäisen aikuisten arvokisamitalinsa hän saavutti 76-kiloisten painoluokassa 2001 Istanbulin EM-kisoista, missä hän saavutti hopeaa hävittyään loppuottelussa Venäjän Aleksei Mišinille. Saman vuoden syksyllä Patraksen MM-kisoissa hän voitti kultamitalin kukistettuaan loppuottelussa Mišinin.


title: Ara Abrahamian

text: Vuodeksi 2002 Abrahamian vaihtoi painoluokkaa ylemmäs 84-kiloisiin. Seinäjoen EM-kisoissa hän saavutti hopeaa kärsittyään loppuottelussa tappion Turkin Hamza Yerlikayalle. Syksyllä Moskovan MM-kisoissa hän voitti uransa toisen maailmanmestaruuden. Loppuottelussa vastassa oli venäläinen Aleksandr Menšikov. Seuraavana vuonna Créteilin MM-kisoissa hän jäi hopealle hävittyään loppuottelussa Israelin Gotcha Tsitsiashvilille. 2004 Ateenan olympialaisista tuomisena oli myös hopeaa. Tällä kertaa loppuottelussa parempi oli Aleksei Mišin. 2006 MM-kisoissa hänen sijoituksensa oli kahdeksas ja 2007 MM-kisoissa viides. Tampereen EM-kisoista 2008 hän saavutti pronssia.


title: Ara Abrahamian

text: Pekingissä 2008 Abrahamian voitti pronssiottelussa Ranskan Melonin Noumonvin, mutta Kansainvälinen olympiakomitea tuomitsi hänet menettämään pronssimitalinsa. Abrahamianin välieräottelu kultaa voittanutta yllättäjää Italian Andrea Minguzzia vastaan päättyi ruotsalaisten mielestä väärään tuomariratkaisuun. Ruotsin olympiakomitea teki asiasta protestinkin, mutta se ei mennyt läpi. Abrahamian uhkasi jäädä jopa pois pronssikamppailusta, mutta lähti kuitenkin otteluun. Palkintojenjaossa ruotsalainen protestoi poistumalla kesken tilaisuuden. Heti saatuaan mitalinsa Abrahamian kätteli voittajaa ja käveli pois pallilta. Hän pudotti mitalinsa molskille ja jätti sen siihen. KOK katsoi, että Abrahamianin käytös rikkoi olympiahenkeä ja syytti painijaa kunnioituksen puutteesta muita kilpailijoita kohtaan. Abrahamianilta pois otettua mitalia ei jaeta toiselle urheilijalle. Myöhemmin Abrahamian haki diskauksen perumista urheilun kansainvälisessä välitystuomioistuimessa (CAS). CAS hylkäsi ruotsalaisen vetoomuksen, eikä palauta hänelle mitalia.


title: Ara Abrahamian

text: Tukholmalaista "Spårvägen"-seuraa edustavaa Abrahamiania on vuodesta 1999 lähtien valmentanut Ryszard Swierad.


title: TA-Yhtymä

text: TA-Yhtymä Oy on konserniyhtiö, jonka tytäryhtiöt harjoittavat asuntosektorin kiinteistöliiketoimintaa, rakennuttamista ja isännöintiä. Konsernin yhtiöt omistavat noin 14 000 asuntoa. TA-Yhtymä Oy toimii yhtiöjärjestyksensä mukaan yleishyödyllisenä yhtiönä, joka rakennuttaa ja omistaa vuokra-, osaomistus- ja asumisoikeusasuntoja. TA-Yhtymän asuntokannasta noin kolme neljäsosaa on asumisoikeusasuntoja.


title: TA-Yhtymä

text:
Konserniin kuuluu useita tytäryhtiöitä:
TA-Yhtymä Oy omistaa ja hallinnoi arava- ja korkotukirahoitteisia vuokra-asuntoja sekä osaomistusasuntoja (osaomistusasuntoja vain Oulussa). TA-Asumisoikeus Oy hallinnoi asumisoikeusasuntoja ja Taova Oy osaomistusasuntoja. Kohteet isännöidään omalla henkilökunnalla, mutta kiinteistönhuoltoon käytetään ostopalveluja.


title: TA-Yhtymä

text: Konserni on rakennuttanut viime vuosina noin 1000 asuntoa vuodessa.


title: TA-Yhtymä

text: Espoon päätoimipisteen lisäksi TA-Yhtymällä on toimipisteet Helsingissä, Turussa, Tampereella, Lahdessa, Jyväskylässä, Hämeenlinnassa, Kuopiossa, Oulussa sekä Kittilässä.


title: TA-Yhtymä

text: Konsernin esiyhtiön, Tarveasunnot Oy:n perusti vuonna 1970 keskustapuolueen entinen talouspäällikkö Reijo Vähätiitto. Yhtiö nimitettiin yleishyödylliseksi asuntorakennuttajaksi, ja se ryhtyi rakentamaan kiinteistöjä halintaansa valtion aravalainoituksen turvin. Vuosituhannen vaihteessa yhtiöllä oli vajaat 3 000 asuntoa.


title: TA-Yhtymä

text:
Vuosituhannen vaihteessa toimintaa johti toimitusjohtajana toimi Aulis Raappana. Yhtiön toimintaa kritisoitiin siitä, että omistus oli keskittynyt yksityiselle Vähätiiton suvulle. Valtion asuntorahasto keskeytti lainoituksensa yhtiölle syksyllä 2006, ja ilmoitti jatkavansa sitä ainoastaan jos omistuspohja laajenee. Vaatimus oli, että Vähätiittojen osuus laskee korkeintaan 40 prosenttiin. Tarveasuntojen vaietessa kommentoinnista ja pidättäytyessä muutoksista Asuntorahasto ilmoitti vielä poistavansa yhtiön yleshyödyllisyyden statuksen.
Tällöin konsernin yleishyödylinen asuntorakennuttaminen eriytettiin TA-Yhtymä Oy:ksi, johon Vähätiittojen omistusosuus määritettiin korkeintaan 45 prosentiksi.


title: Klubitus

text: Klubitus on Suomen suurin internetissä toimiva elektroniseen tanssimusiikkiin ja klubikulttuuriin keskittynyt portaali. Sivusto on perustettu syyskuussa 2000, jolloin sen nimi oli "Klubbaajan opas... Helsinkiin", mutta vuoden 2001 vaihteessa sivuston nimi muutettiin nykyiseen muotoonsa. Rekisteröityneitä käyttäjiä oli vuoden 2001 joulukuussa noin 800, seuraavan vuoden lopussa lukema oli jo 3 750. 22. maaliskuuta 2008 käyttäjiä oli 15 098.. Rekisteröityjen käyttäjien ikähaarukka on noin 18–27.


title: Klubitus

text: Klubitus tarjoaa pääasiassa elektronisen tanssimusiikin ystäville erilaista informaatiota ja palveluja, joihin kuuluvat muun muassa keskustelualue, blogit ja tapahtumajärjestäjille mahdollisuus ilmoittaa tulevista tapahtumista kaikkien nähtävillä olevaan kalenteriin. Palvelu ei edellytä rekisteröitymistä, mutta rekisteröimällä nimimerkin saa käyttöönsä lisäominaisuuksia, kuten musiikin tuottajien sekä DJ:den sivustolle lataamien kappaleiden sekä miksausten lataamisen ja keskustelualueelle kirjoittamisen sekä blogien käytön. Sivusto on saatavilla suomeksi ja myös englanniksi, sillä englanninkielisten käyttäjien määrä on huomattava.


title: Klubitus

text: Sivuston ylläpito koostuu kahdesta teknisestä ylläpitäjästä ja joistakin foorumimoderaattoreista. Sivustolle tehtään 9 000–10 000 vierailua päivittäin, ja kuukaudessa sivustolla käy noin 100 000 uniikkia IP-osoitetta. Vuonna 2007 sivustolla vieraili yhteensä noin 1 300 000 uniikkia IP-osoitetta, jotka tekivät yhteensä 3 400 000 vierailua, ja sivulatauksia kertyi noin 67 000 000 kappaletta.


title: Portatiivi

text: Portatiivi, kantourut, portatiiviurut eli syliurut (engl. "portative", "portative organ"; saks. "Portativ"; ital. "organetto", "organino", "organo portativo") on puhallus- ja kosketinsoitin, joka oli käytössä erityisesti 1100-luvulta 1500-luvulle.


title: Portatiivi

text: Portatiivissa on yhdestä kolmeen oktaavia huulipillejä. Ne eivät välttämättä kuitenkaan muodosta kromaattista asteikkoa. Pillit on joskus aseteltu riveihin tilan säästämiseksi.


title: Portatiivi

text: Portatiivin soittaja pitää instrumenttia polvellaan ja mahdollisesti paikoillaan olkahihnalla tai hihnalla, joka menee soittajan niskan takaa. Koskettimistoa, joka koostuu usein pyöreistä nappuloista, soitetaan tyypillisimmin oikealla kädellä vasemman käden pumpatessa soittimen takaseinässä olevaa kiilapaljetta.


title: Portatiivi

text: Soitinta käytettiin erityisesti keskiajalta 1500-luvulle. Se on kuvattuna monissa 1300–1500-lukujen maalauksissa. Sitä käytettiin enimmäkseen maallisessa musiikissa. Soittimella soitettiin enimmäkseen yksiäänisiä melodioita, harvemmin pitkiä jatkuvia ääniä melodian taustalla.


title: Portatiivi

text: Portatiivia pidetään eräissä lähteissä yhtenä mahdollisena pohjaideana harmonikan kehittämiselle.


title: Portatiivi

text: Portatiiveja on alettu rakentaa uudelleen esimerkiksi keskiaikaista musiikkia soittavia kokoonpanoja varten.


title: Tanja Kari

text: Tanja Kari (o.s. Tervonen, s. 30. elokuuta 1971 Ii) on entinen suomalainen vammaisurheilija, joka voitti aktiiviurallaan yksitoista kultamitalia paralympialaisten maastohiihtokilpailuissa.


title: Tanja Kari

text: Kari on vammaluokitukseltaan LW 6/8; hänen toinen kätensä on ollut syntymästä saakka surkastunut.


title: Tanja Kari

text: Kari valittiin maailman parhaaksi vammaisurheilijaksi vuonna 1998 . Suomen parhaaksi vammaisurheilijaksi hänet on valittu vuosina 1998 ja 2002 . Kari kuuluu WADA:n urheilijakomiteaan sekä Kansainvälisen paralympiakomitean urheilijakomiteaan.


title: Tuirasta Ruijan rannoille

text: Tuirasta Ruijan rannoille on Oulun Tuiran kaupunginosassa Oulujoen suistossa Merikosken rantatöyräällä Koskitien ja Tervaporvarin siltojen risteyksessä sijaitseva julkinen ulkoveistos. Mitoiltaan 340 x 340 x 250 cm oleva valettu pronssiveistos on Ari Kochin veistämä kirjailija ja professori Samuli Paulaharjun muistomerkki.


title: Tuirasta Ruijan rannoille

text: Aloitteen veistoshankkeen käynnistämiseksi teki Oulu-seura vuonna 1990. Alun perin muistomerkin paljastusajankohtaa kaavailtiin vuodeksi 1994, jolloin Paulaharjun kuolemasta oli kulunut 50 vuotta, mutta myöhemmin se siirrettiin vuoteen 1995, kun Paulaharjun syntymästä oli kulunut 120 vuotta. Teos paljastettiin Oulun päivien yhteydessä 2. syyskuuta 1995. Mieskuoro huutajat esiintyi veistoksen julkistamistilaisuudessa. Veistoksen ilmiasu symboloi matkantekoa ja uteliaisuutta. Kohteensa lisäksi veistos kertoo tekijän mukaan myös tekoajasta, tekijästä ja ympäristöstä. Veistoksella ei ole jalustaa.


title: Ari Koch

text: Ari Ensio Koch (s. 20. kesäkuuta 1956 Keminmaa) on suomalainen kuvanveistäjä. Hän opiskeli Limingan taidekoulussa vuosina 1977-1978, Oriveden Opiston kuvataidelinjalla 1978-1979 ja Taideteollisessa korkeakoulussa vuosina 1979-1982.


title: Ari Koch

text: Hän debytoi taiteilijana Oulussa vuonna 1980.


title: Ari Koch

text: Koch teki 1980-luvulla pronssiveistoksia, ja tuolloin hänen teostensa muotokieltä luonnehti geometrisuus ja kantikkuus, mutta hän vaihtoi materiaalin 1990-luvulla puuhun, minkä seurauksena muotokieli pehmeni.


title: Ari Koch

text: Kochin usein vähäeleisten teosten aiheet liittyvät usein luonnossa liikkumisesta saatuihin elämyksiin, kalastukseen ja vaeltamiseen. Hänen teoksiaan on pidetty myös runollisina. Koch korostaa tunnemuistin ensisijaisuutta suhteessa näkömuistiin.


title: Ari Koch

text: Eräs tunnetuista Oulun maamerkeistä on Kochin veistämä Samuli Paulaharjun muistomerkki "Tuirasta Ruijan rannoille".


title: Ari Koch

text: Koch työskentee Limingassa.


title: John Pratt

text: John Jeffreys Pratt, 2. jaarli ja 1. markiisi Camden KG PC (11. helmikuuta 1759 – 8. lokakuuta 1840) oli brittiläinen poliitikko. Hän syntyi ensimmäisen jaarli Charles Prattin ainoana poikana.


title: John Pratt

text: Pratt opiskeli Cambridgen yliopiston Trinity Collegessa. Hän istui vuosina 1780–1794 parlamentin jäsenenä Bathista.


title: John Pratt

text: Pratt oli muun muassa sota- ja siirtomaaministerinä vuosina 1804–1805. Hän toimi lisäksi "Lord President of the Councilina" useita vuosia, Irlannin lordiluutnanttina 1790-luvulla, Kentin lordiluutnanttina vuodesta 1808 kuolemaansa ja "Teller of the Exchequerina" vuoteen 1834. Toinen markiisi oli hänen ainoa poikansa George Pratt.


title: Erja Jokinen

text: Erja Jokinen (s. 5. helmikuuta 1979) on suomalainen hiihtosuunnistaja. Hiihtosuunnistuksessa hän on edustanut keuruulaista Haapamäen Urheilijoita ja hiihdossa ja suunnistuksessa Keuruun Kisailijoita sekä suunnistuksessa myös Asikkalan Raikasta. Nykyään hän on opettaja.


title: Erja Jokinen

text: Jokisella on hiihtosuunnistuksen MM-kisoista 9 mitalia joista yksi kultaa, kuusi hopeaa ja kaksi pronssia.


title: George Pratt

text: George Charles Pratt, 2. markiisi Camden KG (2. toukokuuta 1799 – 6. elokuuta 1866) oli brittiläinen poliitikko. Hänen isänsä oli ensimmäinen markiisi John Pratt.


title: George Pratt

text: Pratt istui Toryen edustajana maansa parlamentissa vuosina 1821–1830 ja 1831–1832. Hänestä tehtiin Sukkanauharitarikunnan ritari vuonna 1846 ja Brecknockshiren lordiluutnantti vuonna 1865.


title: George Pratt

text: Pratt meni 27. elokuuta 1835 naimisiin Harriet Murrayn kanssa. Parille syntyi yksitoista lasta.


title: Ѹ

text: Alun perin kirjain on ligatuuri О + Ѵ (o + ižitsa). Yleensä kirjaimet kirjoitettiin vierekkäin, joskus tilan säästämiseksi päällekkäin (). Molemmat ligatuurimuodot palautuvat muinaiskreikan omikron + ypsilon -yhdistelmään (), joka on ääntynyt kreikassa [] kuudennelta vuosisadalta eaa. lähtien.


title: Ѹ

text: Ligatuuri muuttui kyrillisessä kirjaimistossa 1100–1300-luvuilla vähitellen У-kirjaimeksi, ensin itäslaavilaisissa ja myöhemmin eteläslaavilaisissa kielissä.


title: Xuddur

text: Xuddur (myös Hudur, Huddur Hadama, Hodur tai Oddur) on Etelä-Somaliassa sijaitsevan Bakoolin alueen eli "gobol"in pääkaupunki.


title: Xuddur

text: Vuonna 2008 siellä arvioitiin olevan noin 13000 asukasta. Sheikh Mukhtar Mohamed Hussein, joka oli presidenttinä ennen Siad Barren valtaannousua, oli syntynyt Xuddurissa.


title: Xuddur

text: Al-Shabaab on taistellut alueen hallinnasta, hallitus valtasi sen maaliskuussa 2012 mutta Al Shahaab otti sen takaisin maaliskuussa 2013. Tuhansia asukkaita on paennut kodeistaan. Kansainvälinen punainen risti on jakanut lapsille ruoka'apua. Xuddurissa on esiintynyt myös leishmaniaasia. Levottomuuksien lisäksi myös epävarmat ilmasto-olot vaikuttavat alueen ruokahuoltoon.


title: Balinkottarainen

text: Balinkottarainen eli balinlaulukottarainen ("Leucopsar rothschildi") on äärimmäisen uhanalainen Indonesiassa Balin saarella elävä varpuslintu, joka kuuluu kottaraisten heimoon. Laji on saanut tieteellisen nimensä löytäjänsä Walter Rothschildin mukaan. Se on sukunsa "Leucopsar" ainoa laji.


title: Balinkottarainen

text: Balinkottarainen on kooltaan noin 25 cm. Laji on höyhenykseltään lähes täysin valkoinen. Balinkottaraisella on mustaa siivenalusissa sekä pyrstössä. Lisäksi paljas nahka silmien ympärillä on väriltään sininen. Lajin terävä nokka on tumma lukuun ottamatta keltaista kärkeä. Jaavankottaraisella ("Acridotheres melanopterus") on höyhenpuvussaan enemmän mustaa kuin balinkottaraisella. Lajin äänet ovat vaihtelevia sarjoja kutsuja sekä voimakas ”twat”.


title: Balinkottarainen

text: Lisääntymisaikana linnut siirtyvät pensaita, puita ja palmuja kasvaville savanneille. Lisääntymisajan ulkopuolella ne elävät saaren metsissä. Balinkottaraiskannan koon arvellaan olevan vain noin 25 yksilöä. Suurimmat uhkat, jotka kohdistuvat lajiin, ovat elinympäristön tuhoaminen sekä häkkilinnuiksi kaappaaminen. Muita uhkia ovat geeniperimän huononeminen ja lajienvälinen kilpailu.


title: Yaphet Kotto

text: Kotto syntyi New Yorkissa sairaanhoitaja Gladys Marien ja liikemies Avraham Kotton (oikealta nimeltään Njoki Manga Bell) poikana. Hänen isänsä Avraham oli kamerunilainen hepreaa puhuva juutalainen prinssi, joka muutti Yhdysvaltoihin 1920-luvulla.


title: Yaphet Kotto

text: Yaphet Kotton isoisoisä kuningas Alexander Bell, myös juutalainen, hallitsi Doualan aluetta Kamerunissa 1800-luvun lopulla. Kotton mukaan hänen sukunsa muutti Palestiinasta Egyptin kautta Kameruniin, jossa asui paljon afrikkalaistaustaisia värillisiä juutalaisia. Kotton perhe harjoitti juutalaisuutta, ja perheen miespuoliset jäsenet käyttivät kipaa.


title: Yaphet Kotto

text: Kotto on ollut naimisissa kolme kertaa. Hän on viiden lapsen isä. Tessie Sinahonin kanssa Kotto on ollut naimisissa vuodesta 1998 lähtien, ja he asuvat Baltimoressa, Marylandissa. Kotton poika Fredrick Kotto on poliisi.


title: Yaphet Kotto

text: Kotto väittää olevansa Ison-Britannian kuningattaren Viktorian lapsenlapsenlapsenlapsi. Kotton mukaan kuningattaren pojalla Albert Edwardilla, sittemmin Edvard VII, oli suhde Douallan kuninkaan Manga Bellin tyttären prinsessa Nakanden kanssa, ja suhteesta olisi syntynyt avioton lapsi, Kotton isoisoisä Alexander Bell. Tästä ei ole todisteita.


title: Yaphet Kotto

text: Elisabet II:n tiedottajan mukaan kuningatar ei tunnusta väitettä todeksi ja sanoo, ettei Edvard VII koskaan käynyt Kamerunissa.


title: Dhuusamarreeb

text: Dhuusamarreeb (myös Dusa Marreb) on Keski-Somaliassa sijaitsevan Galguduudin alueen eli "gobol"in pääkaupunki. Vuonna 2006 siellä arvioitiin olevan noin 9 000 vakinaista asukasta.


title: Dhuusamarreeb

text: Se sijaitse lähellä Etiopian Ogadenin rajaa, noin 500 kilometriä pääkaupunki Mogadishusta pohjoiseen. Mogadishun levottomuudet ovat saaneet aikaan pakolaistulvan Dhuusamarreebissa ja lähikaupungeissa- syksyllä 2007 väkivaltaisuuksia pakeni noin 50 000 henkeä, joista yli puolet tuli Dhuusamarreebiin.


title: Dhuusamarreeb

text:
1. toukokuuta 2008 Yhdysvaltain laivat tai lentokoneet tekivät ohjusiskun kaupunkiin, jossa kuolivat al-Shabaab-ryhmittymän islamistijohtajat Aden Hashi Ayro ja Sheikh Muhyadin Omar.
Tammikuun 2009 viimeisellä viikolla toinen islamistiryhmä ajoi al-Shabaabin taistelijat kaupungista.


title: William T. Cahill

text: William Thomas Cahill (25. kesäkuuta 1912 – 1. heinäkuuta 1996) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä vuosina 1959–1970 ja toimi New Jerseyn kuvernöörinä 1970–1974.


title: William T. Cahill

text: Cahill syntyi Philadelphiassa, Pennsylvaniassa, mutta asui New Jerseyssä jo vuodesta 1919. Hän valmistui katolisesta high schoolista Camdenissa ja lopulta yliopistosta lakimieheksi.


title: William T. Cahill

text: Cahill kuoli New Jerseyssä 84-vuotiaana ja tuli haudatuksi samaan osavaltioon. Hänen seuraajansa osavaltion kuvernöörinä oli demokraattien Brendan Byrne.


title: László Bodnár

text: László Bodnár (s. 25. helmikuuta 1979) on unkarilainen jalkapalloilija. Hän syntyi Mátészalkassa ja pelaa tätä nykyä itävaltalaisessa FC Red Bull Salzburgissa pelipaitansa numerona 2.


title: László Bodnár

text: Bodnár on edustanut Unkaria maajoukkueessa.


title: Milan Dudić

text: Milan Dudić (; s. 1. marraskuuta 1979) on serbialainen jalkapalloilija, pelipaikaltaan puolustaja. Hän syntyi Kraljevossa ja aloitti ammattilaisuransa vuonna 1995. Nykyisenä joukkueena on vuodesta 2006 ollut itävaltalainen FC Red Bull Salzburg.


title: Milan Dudić

text: Dudić pelasi Serbia ja Montenegron jalkapallomaajoukkueessa vuoden 2006 maailmanmestaruuskilpailuissa Saksassa.


title: Garbahaarrey

text: Garbahaarrey on Lounais-Somaliassa sijaitsevan Gedon alueen eli "gobol"in pääkaupunki. Kaupunki sijaitsee Jubba-joen varrella noin sata kilometriä sekä Kenian että Etiopian vastaiselta rajalta. Se on väkiluvultaan Somalian kuudenneksi suurin. Asukkaista useimmat kuuluvat marehan-klaanin alaklaaneihin. Siad Barre väitti syntyneensä Garbahaarreyssä, ja sinne hänet myös haudattiin.


title: Dragoslav Jevrić

text: Dragoslav Jevrić (; s. 8. heinäkuuta 1974) on montenegrolainen jalkapalloilija. Hän oli ainoa montenegrolainen pelaaja Serbia ja Montenegron jalkapallomaajoukkueessa vuoden 2006 maailmanmestaruuskilpailuissa Saksassa, jossa hän pelasi joukkueen ykkösmaalivahtina.


title: Dragoslav Jevrić

text: Jevrić on seuratasolla pelannut muun muassa SBV Vitessessä vuosina 1999–2005 sekä Maccabi Tel Avivissa.


title: Marco Airosa

text: Marco Ibraim de Sousa Airosa (s. 6. elokuuta 1984) on angolalainen jalkapalloilija, pelipaikaltaan puolustaja. Hän kuului Angolan jalkapallomaajoukkueeseen vuoden 2006 maailmanmestaruuskilpailuissa Saksassa mutta ei pelannut yhdessäkään ottelussa.


title: Marco Airosa

text: Luandassa syntynyt Airosa on pelannut portugalilaisissa seuroissa sekä kyproslaisessa AEL Limassolissa. Maajoukkueessa hän debytoi vuonna 2006 ja on pelannut kaikkiaan 27 ottelua mutta ei ole tehnyt yhtään maalia.


title: Cristian Mora

text: Cristian Rafael Mora Medrano (s. 26. elokuuta 1979) on ecuadorilainen jalkapalloilija, pelipaikaltaan maalivahti. Hän pelasi Ecuadorin jalkapallomaajoukkueessa ykkösmaalivahtina vuoden 2006 maailmanmestaruuskilpailuissa Saksassa.


title: Cristian Mora

text: Mora syntyi Vincesin kaupungissa ja aloitti ammattilaisuransa Ecuadorissa vuonna 1998.


title: Beledweyne

text: Beledweyne on Keski-Somaliassa sijaitsevan Hiiraanin alueen eli gobolin pääkaupunki. Kaupunki sijaitsee Shabeelle-joen laaksossa lähellä Etiopian-vastaista rajaa, noin 200 kilometriä pääkaupunki Mogadishusta. Asukkaista useimmat kuuluvat hawiye-klaanin alaklaaneihin, ja eri alaklaaneilla on hallussaan eri osia kaupungista. Alaklaanien väliset jännitteet ovat ajoittain puhjenneet taisteluiksi.


title: Beledweyne

text: Somalian ensimmäinen presidentti Aden Abdullah Osman Daar syntyi Beledweynessä.


title: Beledweyne

text: Vuonna 2006 Somalian siirtymäkauden hallitus Etiopian joukkojen tuella valtasi kaupungin Islamilaisten oikeusistuinten liiton taistelijoilta. 18. kesäkuuta 2009 kaupungissa tapahtui itsemurhaisku Medina-hotelliin, jossa kuoli 35 ihmistä, mukaan lukien Somalian turvallisuusministeri Omar Hashi Aden, entinen Somalian Etiopian-lähettiläs ja Afrikan unionin Abdikarim Farah.


title: Beledweyne

text: Myöhemmin al-Shabaab valtasi kaupungin. 31.12.2011 hallituksen ja Etiopian joukot valtasivat kaupungin al-Shabaabilta.


title: Hillary Scott

text: Amanda Marie Elizabeth Wibben aka Hillary Scott (s. 3. helmikuuta 1983) on yhdysvaltalainen pornonäyttelijä. Hän syntyi Illinoisissa ja on biseksuaali; hän seurustelikin high school -aikaisen tyttöystävänsä kanssa neljän vuoden ajan.


title: Hillary Scott

text: Scott työskenteli aluksi pankissa ja aloitti uransa pornonäyttelijänä vuonna 2004.


title: Hillary Scott

text: Scott on katsellut pornografiaa 11-vuotiaasta pitäen. Hän pitää itseään monin tavoin ristiriitaisena luonteena; vaikka hän mainitsee itsensä hyvin seksuaaliseksi, hän on väittänyt kärsivänsä sosiaalisesta ahdistuneisuudesta.